ΚΥΡΙΟΣ ΙΗΣΟΥΣ ΧΡΙΣΤΟΣ LORD JESUS CHRIST 3: Τό πάθος τῆς πλεονεξίας κατά τόν ἅγιο Ἰωάννη τόν Χρυσόστομο\nΤό πάθος τῆς πλεονεξίας κατά τόν ἅγιο Ἰωάννη τόν Χρυσόστομο\nΈχεις λίγα χρήματα και ζητάς πολλά. Έχεις πολλά και ονειρεύεσαι περισσότερα. Όσα κι αν έχεις, δεν είσαι ικανοποιημένος. Γιατί άφησες την πλεονεξία να σε αιχμαλωτίσει, άνθρωπέ μου; Δεν ξέρεις ότι σε άλλους θα μείνουν το χρυσάφι και το ασήμι, ενώ σε εσένα οι κατάρες και οι κατηγόριες; Δεν αντιλαμβάνεσαι ότι θα σε καταδιώκουν αμείλικτα, και σε τούτη τη ζωή και στην άλλη, τα δάκρυα, οι βαρυγκώμιες και οι αναστεναγμοί του φτωχού που εξουθένωσες, του συνεργάτη που αδίκησες, του δουλευτή που εκμεταλλεύτηκες, του οφειλέτη που φυλάκισες; Όταν όλοι οι ζημιωμένοι από σένα θα παρουσιαστούν μαζί σου στο φοβερό δικαστήριο του Χριστού, τι θα πεις στον αδέκαστο Κριτή, μην έχοντας μάλιστα κανένα συνήγορο για να σε υπερασπίσει;\nΤους δικαστές της γης μπορείς να τους ξεγελάσεις ή και να τους εξαγοράσεις. Τον Δικαστή του ουρανού ποτέ. Τους ανθρώπινους νόμους μπορείς να τους παραβείς με τεχνάσματα νομιμοφανή δίχως συνέπειες. Τον θεϊκό νόμο όχι. Γιατί ο Κύριος βλέπει τις πράξεις σου. Και αργά ή γρήγορα θα λογοδοτήσεις σε Εκείνον, που στέκεται πλάι στους αδικημένους και προστατεύει όσους δεν μπορούν να διεκδικήσουν το δίκιο τους.\nΚαι μη μου πεις, «Ο τάδε, μολονότι κακός και πλεονέκτης, είναι ευτυχισμένος». Για τώρα ναι, δεν θα είναι όμως ως το τέλος. «Μη φθονείς την ευτυχία όσων σκέφτονται πονηρά και μη ζηλεύεις όσους κάνουν το κακό», λέει η Γραφή (Ψαλμ.36,1), «γιατί γρήγορα σαν το χορτάρι θα ξεραθούν και σαν τη χλόη θα μαραθούν».\nΗ πλεονεξία είναι σαν το χαλασμένο προζύμι, που καταστρέφει όλο το ζυμάρι. Έτσι, αν από την αδικία κερδίζεις έστω και λίγα, ολόκληρη η περιουσία σου σπιλώνεται. Γι’ αυτό, πολλές φορές, λίγα που κερδήθηκαν άνομα, έγιναν αιτία να χαθούν πολύ περισσότερα, που αποκτήθηκαν καλά.\nΜα, θα με ρωτήσεις, όλοι οι πλεονέκτες θα δοκιμάσουν συμφορές; Οπωσδήποτε, μολονότι όχι όλοι τις ίδιες. Κι αν δεν τιμωρηθούν στην παρούσα ζωή, τότε να τους λυπηθείς περισσότερο, γιατί τους περιμένει μεγαλύτερη κόλαση στη μέλλουσα. Στην περίπτωση αυτή, μάλιστα, τις συνέπειες των αδικιών τους, θα τις υποστούν στη γη οι κληρονόμοι της περιουσίας τους, εφόσον γνωρίζουν ότι αποκτούν αγαθά μαζεμένα με αδικίες, αγαθά που ανήκουν σε άλλους. Αυτό, άλλωστε, επιτάσσει και ο ανθρώπινος νόμος, που δίνει το δικαίωμα στον καθένα να διεκδικήσει τα πράγματά του όχι από εκείνον που του τα άρπαξε, αλλά από οποιονδήποτε τα έχει στην κατοχή του.\nΑν λοιπόν γνωρίζεις εκείνους που αδικήθηκαν, δώσε τους όσα τους ανήκουν, ή μάλλον πολύ περισσότερα, όπως έκανε ο Ζακχαίος του Ευαγγελίου. Αν πάλι δεν τους γνωρίζεις, τότε μοίρασέ τα σε φτωχούς. Έτσι θα αποτρέψεις τη συμφορά που σε απειλεί. Γιατί, αν αποδώσεις μόνο όσα άρπαξες ή κληρονόμησε από άρπαγα πλεονέκτη, κανένα κέρδος δεν έχεις. Αυτό αποδεικνύει η περίπτωση του Ζακχαίου, που ανέφερα. Μόνο όταν ο αρχιτελώνης εκείνος υποσχέθηκε «Θα δώσω τα μισά από τα υπάρχοντά μου στους φτωχούς και θα ανταποδώσω στο τετραπλάσιο όσα πήρα με απάτη», ο Κύριος βεβαίωσε: «Σήμερα αυτή η οικογένεια σώθηκε»(Λουκ.19,8-9).\nΕμείς, αντίθετα, αρπάζουμε αμέτρητα και δίνουμε λίγα, νομίζοντας ότι έτσι εξαλείφουμε την αδικία και ικανοποιούμε τον Θεό. Αν όμως ο Κάιν, που πρόσφερε θυσία στον Θεό από τα χειρότερα γεννήματά του, χωρίς ωστόσο και να αδικήσει κάποιον άλλον, τιμωρήθηκε πολύ αυστηρά, πώς δε θα πάθουμε χειρότερα εμείς, που από τα αποκτήματα της αδικίας και της πλεονεξίας προσφέρουμε μερικά ψίχουλα στον φτωχό συνάνθρωπο, δηλαδή στον ίδιο τον Χριστό; Γιατί προσβάλλεις τον Κύριο, προσφέροντάς Του μικρά δώρα; Τέτοια τροφή δεν δέχεται, έστω και αν πεθαίνει από την πείνα. Καλύτερα να μην Του δώσεις τίποτα, παρά να δώσεις εκείνα που ανήκουν σε άλλους.\nΠες μου, αν δεις δύο ανθρώπους, από τους οποίους ο ένας είναι γυμνός και ο άλλος ντυμένος, και γδύσεις τον δεύτερο για να ντύσεις τον πρώτο, δε θα διαπράξεις αδικία; Αναμ- φίβολα ναι. Αν λοιπόν διαπράττεις αδικία και όχι ελεημοσύνη, δίνοντας σε άλλον όλα όσα άρπαξες, πώς λογαριάζεις σαν ελεημοσύνη το να δώσεις ένα ασήμαντο μέρος, ένα τίποτα;\nΟ πλούσιος της ευαγγελικής παραβολής δεν έκανε καμιά αδικία σε βάρος του φτωχού Λαζάρου. Μόνο και μόνο επειδή δεν τον συμπόνεσε, επειδή δεν τον ελέησε, καταδικάστηκε να βασανίζεται στον Άδη (Λουκ.16,19-25). Ποιαν απολογία, επομένως, θα βρουν εκείνοι που όχι μόνο δεν ελεούν, αλλά και αδικούν τους άλλους;\nΌταν ο Κύριος θα έρθει πάλι με όλη Του την δόξα για να κρίνει τον κόσμο, θα πει στους άσπλαχνους και ανελεήμονες, που θα είναι συναγμένοι στα αριστερά Του: «Φύγετε από μπροστά μου,καταραμένοι! Πηγαίνετε στην αιώνια φωτιά, που έχει ετοιμαστεί για τον διάβολο και τους δικούς του. Γιατί πείνασα και δε μου δώστε να φάω· δίψασα και δεν μου δώσατε να πιω· ξένος ήμουνα, και δεν με περιμαζέψατε· γυμνός ήμουνα, και δεν με ντύσατε· άρρωστος και φυλακισμένος ήμουνα και δεν ήρθατε να με δείτε» (Ματθ. 25,41-42). Αν λοιπόν καταδικάζονται μαζί με τον διάβολο στην αιώνια φωτιά, όσοι δεν έδωσαν τροφή και νερό στον Χριστό, όταν πεινούσε και διψούσε, τι θα πάθουν όσοι Τον παραδίνουν στην πείνα, με εκείνα που αρπάζουν; Τι θα πάθουν όσοι όχι μόνο δεν Τον ντύνουν, όταν είναι γυμνός, αλλά και Τον γδύνουν, όταν είναι ντυμένος; Τι θα πάθουν όσοι όχι μόνο δεν Τον περιμαζεύουν, όταν είναι ξένος, αλλά και Τον αποδιώχνουν; Τι θα πάθουν όσοι όχι μόνο δεν Τον ανακουφίζουν, όταν είναι άρρωστος, αλλά και Τον βλάπτουν; Τι θα πάθουν, τέλος, όσοι όχι μόνο δεν Τον επισκέπτονται, όταν είναι φυλακισμένος, αλλά και όταν είναι ελεύθερος, ό, τι μπορούν κάνουν για να Τον κλείσουν στη φυλακή;\nΟ Κύριος είπε: « Αν αγαπάτε αυτούς που σας αγαπούν, μην περιμένετε την εύνοια του Θεού· γιατί και οι αμαρτωλοί αγαπούν αυτούς που τους αγαπούν» (Λουκ. 6,32).Αν λοιπόν είναι αμαρτωλός όποιος αγαπά μόνο όσους τον αγαπούν, τι είναι εκείνος που βλάπτει όσους δεν τον αδίκησαν; Αν είναι αξιοκατάκριτος όποιος δεν ελεεί από τα δικά του αγαθά, τι είναι εκείνος που αρπάζει και τα ξένα; Γιατί το ξέρετε, όχι μόνο το να αρπάζει κανείς τα ξένα, αλλά και το να μη δίνει από τα δικά του σε όσους έχουν ανάγκη, είναι αδικία και πλεονεξία, είναι παράβαση θεϊκής εντολής και αμαρτία.\nΑς αποφύγουμε, αδελφοί μου, αυτήν την αμαρτία. Και θα την αποφύγουμε, αν φέρουμε στον νου μας όσους άρπαγες και πλεονέκτες έζησαν πριν από μας, όσους δηλαδή έχουν ήδη πεθάνει. Πού βρίσκονται αυτοί; Στην κόλαση! Και τα χρήματά τους; Τα απολαμβάνουν άλλοι! Δεν είναι επομένως ανόητο να βασανιζόμαστε και σε τούτη τη ζωή και στην άλλη; Σε τούτη με τα καθημερινά τρεχάματα, τις αγωνίες, τους κόπους και τους μόχθους που απαιτούνται για τη συσσώρευση μάταιου πλούτου, και στην άλλη με τις ασύλληπτες τιμωρίες της αιώνιας γέενας;\nΠοιος είναι αλήθεια, ελεεινότερος, από τον άρπαγα που φεύγει από τον κόσμο παίρνοντας μαζί του μόνο τις αμαρτίες του, για τις οποίες θα λογοδοτήσει στον Θεό, και αφήνοντας όσα μάζευε σε άλλους πολλές φορές και εχθρούς του; Και ποιος είναι αθλιότερος από τον πλεονέκτη, που σιγολιώνει από τις έγνοιες και τους φόβους, διώχνοντας από την ψυχή του τη γαλήνη και κάνοντας τη ζωή του χειρότερη από κάθε θάνατο; Όταν κερδίσει δεν αισθάνεται ευχαρίστηση, γιατί ζητάει περισσότερα. Όταν πάλι χάσει έστω κι ένα νόμισμα, νομίζει ότι παθαίνει το μεγαλύτερο κακό.. Φίλους δεν έχει παρά μόνο εκείνους από τους οποίους κερδίζει· τους άλλους τους βλέπει σαν εχθρούς. Μα και την οικουμένη ολόκληρη την αποστρέφεται. Τους φτωχούς τους μισεί, γιατί του ζητούν βοήθεια. Τους πλούσιους τους φθονεί, γιατί θα ήθελε να έχει τα πλούτη τους. Όταν οι άλλοι ευτυχούν, αυτός λυπάται. Θαρρεί πως όλοι κατέχουν δικά του αγαθά. Φέρεται σε όλους σαν να τον έχουν αδικήσει. Υποφέρει, γιατί η γη δεν παράγει χρυσάφι αντί για σιτάρι, γιατί ο πηγές δεν δίνουν ασήμι αντί για νερό, γιατί τα βουνά δεν έχουν πολύτιμα πετράδια αντί για λιθάρια.\nΟ πλούτος για τον φιλάργυρο είναι ό,τι το μαχαίρι για τον μανιακό ή μάλλον κάτι πολύ χειρότερο. Γιατί ο μανιακός, αφού αρπάξει το μαχαίρι και το καρφώσει στο στήθος του, απαλλάσσεται μια για πάντα από τη μανία του και δεν δέχεται δεύτερη πληγή. Ο φιλάργυρος όμως και αμέτρητες πληγές δέχεται καθημερινά και ποτέ δεν απαλλάσσεται από τη μανία του. Απεναντίας, μάλιστα, όσο πληγώνεται, τόσο πιο μανιασμένα ξανακαρφώνει το μαχαίρι στην ψυχή του.\nΠοιος είναι λοιπόν χειρότερος από τον πλεονέκτη, που και την ψυχή του θανατώνει με τις αδικίες και τη ζωή του σπαταλάει με τις περιττές φροντίδες και τον εαυτό του στερεί από κάθε ευχαρίστηση και τους ανθρώπους όλους τους κάνει εχθρούς του; Όλους;, θα απορήσετε. Ναι, όλους. Βλέπετε, δεν τον μισούν μόνο όσοι έχουν κακοπαθήσει από την πλεονεξία τους, μα και οι άλλοι, επειδή συμπονούν τα θύματά του και φοβούνται μήπως βρεθούν στην οδυνηρή θέση τους. Το φοβερότερο, όμως, δεν είναι αυτό. Γιατί, όταν έχει κάνει εχθρό του τον ίδιο τον Θεό, ποια παρηγοριά ή ελπίδα τού απομένει;\nΕίναι πλούτος αυτός, πες μου, το να αδικείς; Και είσαι πλούσιος εσύ, ο πλεονέκτης, ή κατάδικος; Μάλλον χειρότερος κι από κατάδικο είσαι. Και ξέρεις γιατί; Εκείνος έχει χάσει τη σωματική του ελευθερία, ενώ εσύ την ψυχική. Εκείνον τον έδεσαν άλλοι χωρίς τη θέλησή του, ενώ εσύ δέθηκες μόνος σου.\nΑν ο βασιλιάς με νόμο μας επιβάλει όχι μόνο να μην παίρνουμε περιουσιακά στοιχεία άλλου, μα κι από τα δικά μας να δώσουμε ένα μέρος, θα υπακούσουμε δίχως αντίρρηση. Τώρα, όμως, που ο νόμος τους Θεού μάς επιβάλλει να μην αρπάζουμε τα ξένα πράγματα, ασύστολα τον καταπατάμε. Τον θνητό βασιλιά, τον άνθρωπο, τον σεβόμαστε· τον αθάνατο Βασιλιά, τον Δημιουργό και Κύριο του σύμπαντος, Τον περιφρονούμε. Δεν είναι φοβερό; Γιατί, αν διαπράττουμε ασέβεια όταν τιμάμε τον Θεό όσο κι έναν άνθρωπο, τότε τι κάνουμε όταν τιμάμε έναν άνθρωπο περισσότερο από τον Θεό;\nΒαριά είναι τα λόγια μου,το ξέρω. Αλλά δείξτε πραγματικά ότι σας φοβίζουν και σας λυπούν, αποφεύγοντας τις κακές πράξεις. Αν δεν φοβάστε τις κακές πράξεις, πώς μπορώ να σας πιστέψω, όταν λέτε ότι φοβάστε τα λόγια μου κα λυπάστε με αυτά; Εσείς με τα έργα σας επιβαρύνετε τον εαυτό σας, όχι εγώ με τα λόγια μου. Γιατί όποιος σκάβει λάκκο για τον άλλο, πέφτει ο ίδιος μέσα. Και όπως οι επίτοκες γυναίκες υποφέρουν από τους κοιλόπονους, έτσι κι εκείνος που ετοιμάζει μιαν άνομη πράξη, πριν αδικήσει τον άλλον, υποφέρει και πονάει ο ίδιος. Όσο κακός, βλέπετε, κι αν είναι κανείς, δεν μπορεί να φιμώσει τη συνείδησή του και να αποφύγει τον έλεγχό της. Γιατί αυτός ο έλεγχος είναι κάτι το φυσικό, που εξαρχής έβαλε ο Θεός μέσα μας. Όσο κι αν τον αγνοήσουμε, όσο κι αν τον πολεμήσουμε, ορθώνεται πάντοτε αμείλικτος, και φωνάζει και μας καταδικάζει και μας τιμωρεί.\nΘυμάστε πόσο κακός ήταν ο Αχαάβ, ο βασιλιάς της Σαμάρειας; Και όμως ακόμα κι εκείνος, όταν θέλησε να αρπάξει το αμπέλι του Ναβουθαί, πόση οδύνη δοκίμασε! Μολονότι ήταν απόλυτος άρχοντας, μολονότι κανένας δεν υπήρχε που να τον ελέγξει, επειδή δεν μπορούσε να υποφέρει τον έλεγχο της συνειδήσεώς του, ήταν σκυθρωπός, ταραγμένος, ανόρεχτος, με τη θλίψη ζωγραφισμένη στο πρόσωπό του( Γ΄Βασ. 20,1-29).\nΘέλετε να σας αναφέρω κι ένα περιστατικό σύγχρονο, για να καταλάβετε ότι η πλεονεξία κάνει τους ανθρώπους θηρία και δαίμονες; Πριν από καιρό είχαμε στην πόλη μας μεγάλη ανομβρία. Ο ουρανός είχε στερέψει και είχε πάρει το χρώμα του χαλκού. Όλοι περιμέναμε καθημερινά το θάνατο, ένα θάνατο φοβερότερο από κάθε άλλο, και παρακαλούσαμε τον Θεό να μας απαλλάξει από αυτή τη συμφορά. Ξάφνου, ανέλπιστα, χάρη στην απέραντη φιλανθρωπία του Κυρίου, έπεσε από τον ουρανό άφθονη βροχή. Ενώ λοιπόν όλοι πανηγύριζαν και γιόρταζαν, κάποιος πλούσιος τριγυρνούσε στην πόλη σκυφτός, κατσουφιασμένος, καταλυπημένος και κίτρινος σαν νεκρός. Όταν κάποιοι ζήτησαν να μάθουν την αιτία της λύπης του, δεν μπόρεσε να την κρύψει, γιατί τον βασάνιζε και τον έπνιγε το πάθος του. «Έχω στις αποθήκες μου δέκα χιλιάδες μέτρα σιτάρι», είπε, «και τώρα, που έβρεξε, δεν ξέρω πώς θα το πουλήσω».\nΤι είναι αυτά που λες, αθεόφοβε; Υποφέρεις, επειδή δεν χάθηκαν όλοι, για να μαζέψεις εσύ χρυσάφι; Δεν έχεις ακούσει τι λέει ο Σολομών; «Για εκείνον, που συνάγει και κρύπτει το σιτάρι εν καιρώ λιμού, με τον σκοπό να το πουλήσει πανάκριβα, όλοι εύχονται να του το λεηλατήσουν ξένοι επιδρομείς και εχθροί. Η ευλογία δε του Θεού χορηγείται πλούσια σε εκείνον που δίδει και στους άλλους.» (Παροιμ. 11,26).Είσαι εχθρός του Θεού και φίλος, ή μάλλον δούλος, του μαμωνά. Η γλώσσα σου ,που είπε τα ανήκουστα αυτά λόγια, θα έπρεπε να κοπεί. Η καρδιά σου, που ξεχειλίζει από τόσο απάνθρωπα αισθήματα, θα έπρεπε να πάψει να χτυπάει. Τι άνθρωπος, αλήθεια, είσαι εσύ, που υποφέρεις όχι γιατί έχεις λίγα, όπως οι φτωχοί, μα απεναντίας, γιατί έχεις πολλά και θέλεις να τα κάνεις ακόμα περισσότερα με την εκμετάλλευση της δυστυχίας των συνανθρώπων σου;\nΠώς να σκιαγραφήσω τα πάθη του πλεονέκτη; Τι πιο μιαρό υπάρχει από τα χέρια του; Και τι πιο άπληστο, πιο αδιάντροπο, πιο κυνικό από τα μάτια του; Δεν βλέπει τους ανθρώπους ως ανθρώπους, ούτε τον ουρανό ως ουρανό, ούτε κανένα από τα επίγεια πράγματα όπως πραγματικά είναι. Όλα τα βλέπει σαν χρήμα και όλα τα μετράει με το χρήμα. Οι αληθινοί άνθρωποι βλέπουν τους φτωχούς, εξαντλημένους και συγκινούνται· οι πλεονέκτες βλέπουν τους φτωχούς και αγριεύουν. Οι αληθινοί άνθρωποι όχι μόνο δεν βάζουν στο μάτι τα ξένα πράγματα, μα κι από τα δικά τους δίνουν σε όσους έχουν ανάγκη· οι πλεονέκτες δεν ησυχάζουν, ώσπου να αρπάξουν το βιός των άλλων και να το κάνουν δικό τους. Οι αληθινοί άνθρωποι δεν ανέχονται να δουν γυμνό τον πλησίον τους· οι πλεονέκτες, αν δεν τους γδύσουν όλους, δεν ικανοποιούνται· ή μάλλον, ούτε και τότε ικανοποιούνται.\nΓι’ αυτό μπορεί κανείς πως είναι όχι θηρία, μα κι απ’ αυτά πολύ χειρότεροι. Τα θηρία, βλέπετε, όταν χορτάσουν απομακρύνονται από τα θύματά τους, ενώ οι πλεονέκτες δεν έχουν χορτασμό. Τα θηρία, άλλωστε είναι από τη φύση τους άγρια, ενώ οι πλεονέκτες μεταβάλλουν θεληματικά τη φυσική τους ημερότητα σε αγριότητα. Τα στόματά τους ξερνούν δηλητήριο, όπως τα στόματα των φαρμακερών φιδιών. Τα χέρια τους δεν κουράζονται να κάνουν κακό στους άλλους. Όσο για τον νου τους, αν μπορούσε κανείς να τον εξετάσει, θα τους ονόμαζε όχι μόνο θηρία, αλλά και δαίμονες· γιατί δεν κρύβουν μέσα τους παρά σκληρότητα και μοχθηρία για κάθε συνάνθρωπο τους. Οι δαίμονες μάλιστα, σχεδόν ποτέ δεν μπορούν να βλάψουν έναν άνθρωπο δίχως τη θέληση και τη συνεργασία του ιδίου, ενώ οι πλεονέκτες πάντα βλάπτουν το συνάνθρωπό τους χωρίς τη θέλησή του και παρά το γογγυσμό του. Όλους και όλα, ακόμα και την ψυχή τους, θυσιάζουν στο βωμό του κέρδους. Άλλο τίποτα δεν σκέφτονται, άλλο τίποτα δεν τους ενδιαφέρει, παρά μόνο το χρήμα. Ούτε την Ουράνια Βασιλεία ποθούν, ούτε την κόλαση φοβούνται, ούτε τους ανθρώπους ντρέπονται ούτε τον Θεό σέβονται. Τους νόμους τους καταπατούν, την τιμιότητα την περιγελούν, το Ευαγγέλιο το περιφρονούν, τη ζωή μετά τον θάνατο τη θεωρούν ανύπαρκτη.\nΏστε δεν υπάρχει, σοφέ μου πλεονέκτη, ζωή μετά τον θάνατο; Δεν υπάρχει ούτε κρίση ούτε απολογία ούτε ανταπόδοση; «Όχι», θα μου πεις, γιατί έτσι σε συμφέρει. Μήπως όμως δεν υπάρχει ούτε θάνατος; Μπορείς να τον αμφισβητήσεις κι αυτόν; Μολονότι πολύ θα το ήθελες, δεν μπορείς. Πάρε το απόφαση λοιπόν· ότι δεν θα αργήσεις να πεθάνεις. Βλέπεις τη μέλισσα; Σε όλη της τη ζωή εργάζεται φιλότιμα, παράγοντας το γλυκό και ωφέλιμο μέλι. Σε όλη της τη ζωή κάνει το καλό. Μόλις, όμως, κάνει το κακό, μόλις κεντρίσει άνθρωπο ή ζώο, πεθαίνει μαζί με το κεντρί της. Από τη μέλισσα μάθε να μη βλάπτεις τον πλησίον· γιατί εσύ ο ίδιος θα πεθάνεις πρώτος. Τον πλησίον θα τον βλάψεις και θα τον λυπήσεις πρόσκαιρα, εσύ όμως θα πεθάνεις για πάντα.\nΤα χρήματα λέγονται χρήματα, επειδή χρησιμεύουν και χρησιμοποιούνται, όταν πρέπει, για την ικανοποίηση των βιοτικών αναγκών μας. Σκοπός μας, επομένως, δεν είναι να αποκτήσουμε όσο το δυνατόν περισσότερα, γιατί τότε ανατρέπεται η φυσιολογική τάξη και αντί να τα ορίζουμε, υποτασσόμαστε σε αυτά. Η συγκέντρωση πλούτου είναι υποδούλωση του λογικού ανθρώπου στην άλογη ύλη. Φανερώνει ακόμη απιστία στη Θεία πρόνοια, αλλά και μεγάλη ανοησία. Ναι, ανοησία. Ανόητος δεν είσαι, αφού όλα όσα με κάθε αθέμιτο μέσο αποκτάς, θα τα εγκαταλείψεις έπειτα από λίγο; «Μα θα μείνουν στα παιδιά μου», λες. Και τα παιδιά σου, όμως, θα εγκαταλείψουν τη γη ύστερα από σένα. Τι λέω; Ίσως και πριν από εσένα…\nΗ αλήθεια είναι ότι με τη συγκέντρωση πλούτου αποβλέπεις στην ικανοποίηση δύο φοβερών παθών σου, της κενοδοξίας και της φιληδονίας. Καμαρώνεις για τα μέγαρά σου, τα αμάξιά σου, τους υπηρέτες σου· ευχαριστιέσαι προκαλώντας τον θαυμασμό και τη ζήλεια των άλλων· παραδίνεσαι στις αισχρές επιθυμίες· κυλιέσαι στη λάσπη της κραιπάλης και της ακολασίας. Να γιατί είσαι πλεονέκτης, να γιατί θέλεις να αρπάζεις το βιος των άλλων. Για να ικανοποιείς τα πάθη σου, δεν διστάζεις να πετάς στο δρόμο και να ρίχνεις σε συμφορές τους αδελφούς σου, τα μέλη του Χριστού, περιφρονώντας με αυτόν τον τρόπο τον ίδιο τον Χριστό.\nΕίτε το πιστεύεις είτε όχι, η αιώνια κόλαση σε περιμένει, αν δεν μετανοήσεις και δεν διορθωθείς. Γιατί ο δίκαιος Θεός, που «θα πληρώσει τον καθένα κατά τα έργα του»(Ρωμ. 2,6), δε θα αφήσει ατιμώρητη τη διπλή σου παρανομία, τόσο δηλαδή την άδικη συνάθροιση, όσο και την κακή χρήση του πλούτου. «Ο θυμός και η οργή του Θεού» γράφει ο Απόστολος Παύλος, «περιμένουν όσους υπηρετούν την αδικία»(Ρωμ.2,8).Και πώς να μην προκαλέσεις την οργή του Θεού, όταν από τη μια σκορπάς τα λεφτά σου στις πόρνες κι από την άλλη αδιαφορείς για τους φτωχούς; Κι αν ακόμα όσα σπαταλάς τα κέρδιζες με τον τίμιο κόπο σου, θα αμάρτανες βαριά αγοράζοντας με αυτά την ασέλγεια. Ε, αναλογίσου πόσο αμαρτάνεις τώρα, που την αγοράζεις με άνομα κέρδη.\nΓια να αποφύγεις, λοιπόν, τη δίκαιη καταδίκη από τον αδέκαστο Κριτή, πάψε να πλουτίζεις αθέμιτα, αδικώντας τους συνανθρώπους σου. Στη ζωή αυτή έχεις τη δύναμη του χρήματος, την προστασία των αρχόντων , την εύνοια των δικαστών. Στην άλλη ζωή, όμως, τι θα έχεις; Εκεί θα σε ακολουθούν μόνο οι αμαρτωλές πράξεις σου και οι στεναγμοί των αδικημένων, που φτάνουν ως τον υπερουράνιο θρόνο του Θεού και προκαλούν την ευσπλαχνία Του. Μακάρι να γνωρίσεις κι εσύ την ανείκαστη θεία ευσπλαχνία με την έγκαιρη μετάνοιά σου.\nΘέματα ζωής, Από τις ομιλίες του αγίου Ιωάννου του Χρυσοστόμου, τόμος Β΄, εκδόσεις Ιεράς Μονής Παρακλήτου, Ωρωπός Αττικής 2010, σελ. 51-63.\nΕτικέτες ΑΓΙΟΣ ΙΩΑΝΝΗΣ Ο ΧΡΥΣΟΣΤΟΜΟΣ, ΟΜΙΛΙΕΣ, ΠΑΘΗ, ΠΛΕΟΝΕΞΙΑ\n▼ Νοεμβρίου (334)\n▼ 16 Νοε (11)\nὉμιλία εἰς τήν Παραβολήν τοῦ ἐμπεσόντος εἰς τούς λ...\nΠερί τῶν Ἁγίων Ἀγγέλων, Ἁγίου Νεκταρίου Πενταπόλε...\nΤό πάθος τῆς πλεονεξίας κατά τόν ἅγιο Ἰωάννη τόν Χ...\nὉ Ὅσιος Παΐσιος περιγράφει τὴν «ἐκπαιδευτικὴ πολιτ...\nὉ Γέροντας Πορφύριος καί ὁ βλάσφημος ταξιτζῆς. Θαυ...\nΜπορεῖ νά τελεσθεῖ σήμερα ἕνα Εὐχέλαιο κατ' ἀνάγκη...\n«Πολλοί ὑποστηρίζουν ὅτι θά μᾶς σφραγίσουν χωρίς ν...\nΠότε καί πῶς νηστεύομε\nἝνα ἄτομο ἦρθε στόν Στάρετς Nikolai Gurianov ἄρχισ...\nἈληθινά σᾶς ἀγαπάει ἐκεῖνος...\nἨχητικό Ἁγιολόγιο 16 Νοεμβρίου


Πρόκληση από Άγκυρα: Τουρκική άσκηση με πυρά στο Αιγαίο ανήμερα της 25ης Μαρτίου - Newsbomb\nΕΘΝΙΚΑ 23 Μαρ 2019 08:54\nΧωρίς τέλος οι προκλήσεις της Τουρκίας. Αυτή τη φορά το Πολεμικό Ναυτικό της γείτονας χώρας δεσμεύει την περιοχή στο Αιγαίο μεταξύ Λήμνου και Αγίου Ευστρατίου παραμονή της 25ης Μαρτίου.\nΗ Άγκυρα συνεχίζει καθημερινά τις προκλήσεις στο Αιγαίο, με την τελευταία να είναι μια νέα NAVTEX για στρατιωτική άσκηση παραμονή της 25ης Μαρτίου.\nΣυγκεκριμένα, το τουρκικό Ναυτικό δεσμεύει την περιοχή μεταξύ Λήμνου και Αγίου Ευστρατίου για την διεξαγωγή ασκήσεων με πυρά.\nΗ Τουρκία συνεχίζει την επιθετική της πολιτική, αυτή τη φορά με έναν πιο ιδιαίτερο συμβολισμό, καθώς οι ασκήσεις θα πραγματοποιηθούν παραμονή, αλλά και ανήμερα της 25ης Μαρτίου και όταν την ίδια στιγμή νότια του Καστελόριζου το τουρκικό Πολεμικό Ναυτικό προγραμματίζει νέα ναυτικά γυμνάσια.\nΕρντογάν: Η Θράκη είναι τουρκική\nΤην ίδια ώρα ο ο προέδρος της Τουρκίας, Ρετζέπ Ταγίπ Ερντογάν συνεχίζει τα εμπρηστικά σχόλια κατά της Ελλάδας, καθώς κορυφώνεται η προεκλογική περίοδος στην Τουρκία ενόψει των δημοτικών εκλογών της 31ης Μαρτίου. Την ίδια στιγμή που δείχνει να προσπαθεί να αντλήσει πολιτική υπεραξία από τον θάνατο των 50 μουσουλμάνων στην τρομοκρατική επίθεση στο Κράιστσερτς της Νέας Ζηλανδίας -με συνεχείς αναφορές σε προεκλογικές ομιλίες- η αμφισβήτηση των εθνικών κυριαρχικών δικαιωμάτων μας είναι το επόμενο «αγαπημένο» του θέμα.\nΠαίζονται παιχνίδια για τα πετρέλαια της ανατολικής Μεσογείου, κατήγγειλε ο Τούρκος Πρόεδρος Ερντογάν σε προεκλογική ομιλία του χθες 22 Μαρτίου στην Κόνια (Ικόνιο) της Τουρκίας.\n«Την "Ιστανμπούλ" δεν θα μπoρέσετε να την κάνετε ποτέ Κωνσταντινούπολη. Εμείς είμαστε εδώ και 1.000 χρόνια. Όποιος επιχειρήσει να μας απομακρύνει από εδώ, θα φύγει με το φέρετροτου όπως το κάναμε στο παρελθόν», ανέφερε χαρακτηριστικά σε ομιλία του στα Δαρδανέλλια.\nΔιαβάστε όλα όσα είπε στην ομιλία του ΕΔΩ


Πάει καλά η Κύπρος, εκτιμά ο Νομπελίστας Χρ. Πισσαρίδης\nΛΕΥΚΩΣΙΑ. (Γραφείο Εθνικού Κήρυκα). Η Κύπρος έχει ένα από τα χαμηλότερα ποσοστά ανεργίας στην Ευρώπη και γι’ αυτό οι Κύπριοι πρέπει να θεωρούν τους εαυτούς τους τυχερούς, δήλωσε ο νομπελίστας Οικονομολόγος Χριστόφορος Πισσαρίδης. Στις χώρες της Ευρωπαϊκής Ενωσης, είπε, το ποσοστό ανεργίας είναι πολύ ψηλότερο από το 7,3% που έχει η Κύπρος, ενώ στις Ηνωμένες Πολιτείες ανέρχεται σε 10%.\nΣε δηλώσεις ύστερα από συνάντηση διάρκειας 90 περίπου λεπτών με την ηγεσία του υπουργείου Εργασίας, ο κ. Πισσαρίδης ανέφερε ότι διαπιστώνει σταθεροποίηση της ανεργίας στην Ευρώπη και στην Κύπρο, αλλά προβλέπει πως θα χρειαστούν δύο έως τρία χρόνια για ανάκαμψη της αγοράς εργασίας.\n«Μεγάλες οικονομίες όπως η Αμερική έχει ανεργία 10%. Το 7,3% είναι από τα χαμηλά ποσοστά, κυρίως αν λάβουμε υπόψη το ότι υπάρχουν πολλοί ξένοι εργάτες και ακόμα υπάρχει η εισροή ξένων εργατών που οπωσδήποτε προσωρινά ανεβάζει την ανεργία» ανέφερε ο βραβευμένος με Νόμπελ Οικονομίας Κύπριος ακαδημαϊκός. Υπάρχει επίσης, είπε, το στοιχείο της εποχικότητας που μειώνει την εργοδότηση κατά τη χειμερινή περίοδο, λόγω του ότι η Κύπρος έχει μεγάλη τουριστική βιομηχανία και τομέα παροχής υπηρεσιών.\nΣημείωσε ότι η Οικονομία της Κύπρου είναι μια ευρωπαϊκή οικονομία βασισμένη στις υπηρεσίες, ενώ η γεωργία είναι σχεδόν ανύπαρκτη και η βιομηχανία είναι πολύ μικρή και βασίζεται στο εμπόριο. Διαπιστώνεται επίσης μετακίνηση εργατικού δυναμικού, τόσο στο εσωτερικό της Κύπρου, όσο και μεταξύ Κύπρου και ΕΕ, ανέφερε.\nΟπως είπε ο Κύπριος Νομπελίστας, η οικονομική ύφεση είναι προς το τέλος της στην Ευρώπη, ωστόσο σε όλες τις χώρες και σε όλες τις υφέσεις παρατηρείται ότι η ανεργία είναι το τελευταίο στοιχείο που ανακάμπτει μετά την ανάκαμψη της οικονομίας. Ως εκ τούτου είπε δεν πρέπει να αναμένεται πτώση του ποσοστού ανεργίας στους επόμενους 10-12 μήνες αλλά μετά από 2-3 χρόνια.\nΣε ό,τι αφορά την ανεργία στους νέους και πιο συγκεκριμένα το γεγονός ότι η Κύπρος διαθέτει ένα μεγάλο αριθμό επιστημονικού δυναμικού, ο Χριστόφορος Πισσαρίδης είπε ότι «όσο πιο μορφωμένος είναι κάποιος τόσο πιο εύκολα μπορεί να απορροφηθεί από την Οικονομία. Αυτός είναι ένας από τους νόμους της αγοράς εργασίας. Οταν υπάρχει ύφεση χρειάζεται περισσότερος χρόνος για να επέλθει η απορρόφηση, αλλά δεν συνιστά κάτι το ανησυχητικό».\nΤο πιο ανησυχητικό είναι, κατά τον κ. Πισσαρίδη, οι ανειδίκευτοι εργάτες που απώλεσαν την εργασία τους και δεν μπορούν να εργοδοτηθούν σε άλλους τομείς ακριβώς επειδή είναι ανειδίκευτοι.\nΗ υπουργός Εργασίας Σωτηρούλα Χαραλάμπους ανέλαβε να προμηθεύσει τον κ. Πισσαρίδη με λεπτομερή στοιχεία σε σχέση με την αγορά εργασίας στην Κύπρο. Ο διακεκριμένος οικονομολόγος υποσχέθηκε ότι θα τα μελετήσει σε βάθος και αν χρειαστεί θα προβεί σε εισηγήσεις.\nΠροτροπές του Διοικητή της Κεντρικής προς τις τράπεζες\nΣτο +1,1% ο πληθωρισμός στην Κύπρο, τον Ιανουάριο\nΟριακή μείωση της ανεργίας, το Δεκέμβριο\n222 queries in 0.145 seconds.


ΑΕΚ – ΠΑΣ Γιάννινα 3-0: Ξεκούραστη τριάρα πριν τον «τελικό»! | Goal News Cy\nΕλληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΑΕΚ – ΠΑΣ Γιάννινα 3-0: Ξεκούραστη τριάρα πριν τον «τελικό»!\nΑΕΚ – ΠΑΣ Γιάννινα 3-0: Ξεκούραστη τριάρα πριν τον «τελικό»!\nΖωντανή στη μάχη για την έξοδο στην Ευρώπη έμεινε η ΑΕΚ χάρη στη νίκη της με 3-0 επί του ΠΑΣ Γιάννινα στο ΟΑΚΑ. Η Ένωση έπρεπε απαραιτήτως να πάρει το ματς καθώς τα περιθώρια είχαν στενέψει. Με δύο γκολ στο τέλος του πρώτου μέρους από Χατζισαφί στο 39′ και από εύστοχη εκτέλεση πέναλτι του Άμραμπατ στις καθυστερήσεις του ημιχρόνου έβαλε τις βάσεις της νίκης για να έρθει στο δεύτερο μέρος και το τρίτο γκολ από τον Κριχόβιακ στο 60′. Πλέον οι κιτρινόμαυροι πάνε να τα παίξουν όλα για όλα στη Θεσσαλονίκη στο σαββατιάτικο ματς – τελικό με τον Άρη, θέλοντας νίκη για να κλειδώσουν και μαθηματικά την Ευρώπη, καθώς σε αυτήν την περίπτωση θα είναι πάνω από τον Άρη στο ενδεχόμενο ισοβαθμίας την τελευταία αγωνιστική.\nΕπιθετικό κρεσέντο της ΑΕΚ και 2-0 με Χατζισαφί και Άμραμπατ\nΤο πρώτο ημίχρονο ήταν ένας επιθετικός μονόλογος της ΑΕΚ, η οποία δημιουργούσε ευκαιρίες, αλλά έπεφτε πάνω στον Λοντίγκιν. Βέβαια και ο ΠΑΣ Γιάννινα είχε τις στιγμές του με το πλασέ του Κύρκου στο 10′ και τη μεγάλη ευκαιρία με τον Περέα στο 28′ όταν αμαρκάριστος έπιασε την κοντινή κεφαλιά από τη σέντρα του Σάλιακα αλλά η μπάλα πέρασε πάνω από το οριζόντιο.\nΩστόσο, η Ένωση ήταν κυρίαρχη ανεβάζοντας την πίεση σταδιακά όσο περνούσε ο χρόνος με αποτέλεσμα να πάει με δύο γκολ μπροστά στα αποδυτήρια. Η πρώτη μεγάλη ευκαιρία της Ένωσης ήρθε στο 17′ όταν ο Άμραμπατ μετά από γύρισμα του Τσούμπερ πλάσαρε, αλλά ο Λοντίγκιν εξ επαφής με το σώμα απέκρουσε, ενώ στο 26′ πάλι ο τερματοφύλακας των φιλοξενούμενων είπε «όχι» μπλοκάροντας το σουτ του Κριχόβιακ μέσα από την περιοχή. Η ΑΕΚ έγινε ακόμα πιο επικίνδυνη από τη στιγμή που πέρασε ο Λιβάι Γκαρσία στην κορυφή και ο Άμραμπατ πήγε στα δεξιά.\nΣτο 37′ η Ένωση είδε πάλι τον Λοντίγκιν να κρατάει την εστία του ανέπαφη, όταν από γέμισμα του Μάνταλου ο Μήτογλου έπιασε την κεφαλιά, αλλά ο Λοντίγκιν εντυπωσιακά απέκρουσε στη γωνία του. Ο τερματοφύλακας του ΠΑΣ όμως δεν είχε απάντηση και στο 39′ όταν ο Κριχόβιακ με μια βαθιά μπαλιά είδε από αριστερά τον Χατζισαφί, ο Λιάσος έχασε το μαρκάρισμά του και ο Ιρανός μπακ με ένα κατέβασμα με το στήθος και σουτ με τη μία με το αριστερό βρήκε δίχτυα για το 1-0.\nΤο προβάδισμα… ανακούφισε την ΑΕΚ, η οποία ευτύχησε με το τέλος του πρώτου μέρους να βρει και δεύτερο γκολ. Ο Άμραμπατ μέσα στην περιοχή επιχείρησε γέμισμα, η μπάλα σταμάτησε στο απλωμένο χέρι του Κάργα και ο Διαμαντόπουλος χρειάστηκε το VAR για να καταλογίσει το πέναλτι. Ο Άμραμπατ μετά από συζήτηση με τον Τσούμπερ και ενώ είχε πάρει ήδη την μπάλα ανέλαβε την εκτέλεση, σημάδεψε τη γωνία και έγραψε το 2-0.\n«Σφράγισε» τη νίκη με Κριχόβιακ και πάει στο Βικελίδης για τον μεγάλο «τελικό»\nΜε την έναρξη του δευτέρου μέρους ο Μεταξάς πέρασε Παντελάκη και Οικονομόπουλο στο παιχνίδι αλλάζοντας τον σχηματισμό σε 3-6-1, με τον Οφρυδόπουλο να διατηρεί τον Λιβάι Γκαρσία στην κορυφή με τον Άμραμπατ στα δεξιά, κάτι που λειτούργησε πολύ καλά από τα μισά του πρώτου ημιχρόνου και έπειτα. Ο Λοντίγκιν συνέχιζε από τη μεριά του τις εξαιρετικές αποκρούσεις, κάνοντας ακόμα μια με τα ακροδάχτυλα στο 54′ σε απευθείας φάουλ του Γκαρσία.\nΟι κιτρινόμαυροι εξακολουθούσαν να είναι επιθετικοί ψάχνοντας και το τρίτο γκολ το οποίο ήρθε με τη συμπλήρωση μιας ώρας αγώνα. Έπειτα από μια ωραία ανάπτυξη, ο Τσούμπερ πάσαρε προς τον άξονα στον Μάνταλο, αυτός πανέξυπνα τσίμπησε ελάχιστα την μπάλα για τον Κριχόβιακ που ερχόταν από πίσω, ο οποίος πλάσαρε τον Λοντίγκιν για το 3-0 που τελείωσε οριστικά το ματς.\nΟ Οφρυδόπουλος με το παιχνίδι να έχει κριθεί προχώρησε στο αναγκαίο φρεσκάρισμα αντικαθιστώντας Άμραμπατ και Χατζισαφί με Τάνκοβιτς και Μοχαμαντί, ενώ λίγο αργότερα ξεκούρασε και τον Λιβάι Γκαρσία περνώντας στη θέση του τον Μισελέν. Στο 75′ η ΑΕΚ έχασε ανεπανάληπτη ευκαιρία όταν σε μπαλιά του Τσούμπερ στην αντεπίθεση ο Κριχόβιακ σε κενό τέρμα δεν βρήκε στόχο! Οι αλλαγές της Ένωσης για «ανάσες» ολοκληρώθηκαν στο τελευταίο τέταρτο με Κριχόβιακ και Τσούμπερ να δίνουν τη θέση τους σε Σάκχοφ και Ανσαριφάρντ. Η Ένωση διαχειρίστηκε το ευρύ προβάδισμα, πήρε ένα τρίποντο που το είχε τεράστια ανάγκη και πάει για τον «τελικό» με τον Άρη στη μάχη για την ευρωπαϊκή έξοδο.\nΑΕΚ (Σωκράτης Οφρυδόπουλος): Στάνκοβιτς, Χατζισαφί (67′ Μοχαμαντί), Τζαβέλλας, Μήτογλου, Ρότα, Σιμάνσκι, Κριχόβιακ (78′ Σάκχοφ), Μάνταλος, Τσούμπερ (78′ Ανσαριφάρντ), Λιβάι Γκαρσία (73′ Μισελέν), Αμραμπατ (67′ Τάνκοβιτς)\nΠΑΣ Γιάννινα (Ηρακλής Μεταξάς): Λοντίγκιν, Σάλιακας, Εραμούσπε, Κάργας, Ρίζος (64′ Μίνα), Καραχάλιος, Στάνκο (72′ Σιόντης), Λιάσος (46′ Παντελάκης), Σνάιντερ, Κύρκος (46′ Οικονομόπουλος), Περέα (64′ Μπρένερ)


O απόλυτος καλοκαιρινός προορισμός! Η καμπίνα της νέας Mercedes-AMG SL Roadster με ανοιχτή εννοείται οροφή! - motori.gr\nΑποκάλυψη εκ των έσω για την επερχόμενη Mercedes-AMG SL Roadster, καθώς η γερμανική εταιρεία δημοσιοποίησε πρώτα φωτογραφίες από την καμπίνα της.\nΣχεδιαστική έμπνευση άντλησε από τη θρυλική 300 SL Roadster, ενώ ονομάζει το συνδυασμό αναλογικής γεωμετρίας και ψηφιακού κόσμου στο κόκπιτ “hyperanalogue”.\nΑπό τα 45.350 ευρώ η νέα Mercedes C-Class στη χώρα μας\nΣύμφωνα με τη Mercedes στα ενδότερα της νέας AMG SL Roadster έχουν τοποθετηθεί υλικά υψηλής ποιότητας, ενώ έχει δοθεί έμφαση και στην παραμικρή λεπτομέρεια. Ο ατμοσφαιρικός κρυφός φωτισμός (Ambient Light) της καμπίνας διαθέτει συνολικά 64 διαφορετικές αποχρώσεις.\nΣημείο αναφοράς αποτελεί η κάθετα τοποθετημένη οθόνη αφής των 11,9 ιντσών στην υπερυψωμένη κεντρική κονσόλα, καθώς η κλίση της είναι ρυθμιζόμενη, ώστε να αποτρέπονται αντανακλάσεις του ήλιου, όταν είναι κατεβασμένη η οροφή της AMG SL Roadster. Η οθόνη αφής υποστηρίζει την τελευταία γενιά του συστήματος πολυμέσων MBUX (Mercedes-Benz User Experience), ενώ βρίσκεται ανάμεσα από τους δυο κεντρικούς αεραγωγούς, οι οποίοι έχουν σχήμα τουρμπίνας και είναι φωτιζόμενοι.\nΨηφιακός και με διαμορφώσιμο μενού προβολών είναι ο πίνακας οργάνων που διαθέτει LCD οθόνη 12,3 ιντσών. Στον προαιρετικό εξοπλισμό ανήκει το head-up display, που προβάλει στο παρμπρίζ μπροστά από τον οδηγό, τις σημαντικότερες ενδείξεις του οχήματος.\nTags: 2+2 ΘΕΣΕΩΝAMG SL ROADSTERCABRIOMERCEDESεσωτερικοΟΘΟΝΕΣΣΧΕΔΙΑΣΗ


Ο Δρυμός είναι κωμόπολη που ανήκει στο Δήμο Μυγδονίας ( Μυγδονία θα πει "νερότοπος" και κατ΄επέκταση "εύφορη γη") και βρίσκεται στο Νομό Θεσσαλονίκης. Στο πλαίσιο του Νόμου "Καποδίστριας", ο δήμος περιλαμβάνει τις Κοινότητες: Λητής (έδρα του δήμου), Δρυμού και Μελισσοχωρίου. Έχει συνολική έκταση 99.031 στρέμματα, πληθυσμό 7.191 κατοίκους (απογραφή 2001) και υψομετρο 200μ..\nΑπό τα αρχαία ευρήματα της περιοχής, οι αρχαιολόγοι πιστεύουν πως η κατοίκηση στο χώρο αυτό άρχισε τη Μεσολιθική Εποχή (9.000 π.Χ.-7.000 π.Χ.). Πρώτοι κάτοικοι της περιοχής ήταν οι Πελασγοί. Αργότερα, εμφανίστηκαν οι Μύγδονες από τη Θράκη. Κατά τη μυθολογία, το όνομά τους το πήραν από τον Μύγδονα, γιο του θεού Άρη και βασιλιά της Φρυγίας.\nΣτη θέση του σημερινού χωριού, και σύμφωνα με αρχαίες επιγραφές, υπήρχε η πόλη "Χαράκωμα" (190 π.Χ.-79 π.Χ.), κοντά στον οικισμό της αρχαίας πόλης "Λητή" (από τη Λητώ, μητέρα του θεού Απόλλωνα). Την περίοδο της Τουρκοκρατίας, το χωριό κατοικείται μόνο από χριστιανούς και πληρώνει φόρο στους Οθωμανούς, το 1862 είχε 199 σπίτια . Την περίοδο του Μακεδονικού Αγώνα, οι κάτοικοι μετέχουν ενεργά, διακινώντας πυρομαχικά και μεταφέροντας πολεμοφόδια με τα κάρα τους. Μετά τη λήξη των Βαλκανικών Πολέμων, το χωριό εντάσσεται στο Ελληνικό Κράτος και το 1918 χαρακτηρίζεται ως Κοινότητα. Σε έγγραφο-διαθήκη του 1314 (βρίσκεται στη Μονή Χιλανδαρίου-Αγίου Όρους) το χωριό αναφέρεται με το όνομα Δρυμίγκλαβα. Το όνομα "Δρυμός" δόθηκε στον οικισμό το 1918 και οφείλεται στα πολλά πλατάνια και το νερό.\nΚάποτε τα σπίτια του Δρυμού ήταν κτισμένα σύμφωνα με τη Μακεδονίτικη αρχιτεκτονική: διώροφα, από πέτρα και πλίνθους, με μια πέτρινη ή ξύλινη εξωτερική σκάλα που οδηγούσε στον όροφο. Ο όροφος είχε 2-3 δωμάτια με ξύλινα πατώματα και τζάκι σε ένα εξ αυτών. Η στέγη ήταν φτιαγμένη με ξύλινα δοκάρια (αγκριντιές) και σκεπαζόταν με κεραμίδια βυζαντινού τύπου. Το ισόγειο χρησίμευε για τον σταυλισμό των ζώων και την αποθήκευση εργαλείων, καρπών, καθώς και του βαρελιού με το κρασί. Το δάπεδο ήταν από πατημένο χώμα. Στον αύλειο χώρο υπήρχε ο φούρνος με το μαγειρείο και άλλοι βοηθητικοί χώροι. Όλα τα σπίτια ήταν σοφά προσανατολισμένα προς το νότο. Έτσι, προστατεύονταν από το πολύ κρύο του χειμώνα και τη ζέστη του καλοκαιριού. Σήμερα στον Δρυμό υπάρχουν μόνο μερικά από αυτά τα παλιά σπίτια.\nΤο δημοτικό σχολείο του Δρυμού\nΤο 1820, ο παπά-Δημήτρης Ζλατάνος, ο ιερέας των Δρυμίγκλαβων, συγκέντρωσε στο σπίτι του τα παιδιά που είχαν ηλικία κάτω των 15 ετών και χωρίς αμοιβή, μόνο από μεράκι και αγάπη, ξεκίνησε τη διδασκαλία των παιδιών. Τους δίδασκε ιστορία, αριθμητική, γραφή και ανάγνωση και χρησιμοποιούσε τα εκκλησιαστικά βιβλία. Το 1840, όλοι οι κάτοικοι συγκέντρωσαν χρήματα και έκτισαν μία ισόγεια αίθουσα-διδασκαλείο, όπου πίνακας ήταν ο τοίχος. Τον δάσκαλο τον πλήρωνε το ταμείο της Κοινότητας και της Εκκλησίας. Το 1876, η αίθουσα αυτή γκρεμίστηκε και στην ίδια θέση κτίστηκαν δύο αίθουσες. Τα βασικά βιβλία για τη διδασκαλία ήταν τα εκκλησιαστικά βιβλία Οχτωήχι και Ψαλτήρι.\nΟι γειτονιές ή "μαχαλάδες"\n"η Αγγέλ" (η Αγέλη)\nΠιθανόν, η παλαιότερη γειτονιά του χωριού. Το όνομά της το πήρε από τις αγέλες των αγελάδων που συγκεντρώνονταν εκεί, για να ξεκινήσουν για τη βοσκή.\n"η Πλάτανους" (ο Πλάτανος)\nΤο όνομά της το πήρε από ένα μεγάλο πλάτανο με μια βρύση, που δεν υπάρχουν σήμερα.\n"του Μιτόχ" (το Μετόχι)\nΕίναι μία από τις παλαιότερες γειτονιές του χωριού. Το όνομά της το πήρε από το Μετόχι της Ιεράς Μονής Βλατάδων που υπήρχε, ενώ σήμερα υπάρχει μόνο το ξωκλήσι, που ανήκε στο Μετόχι.\n"οι Μπάρις" (οι Μπάρες)\nΤο όνομα σημαίνει "λάκκος με νερό" και παλιότερα υπήρχαν εδώ δύο ποτίστρες για τα ζώα, όπου αφθονούσε η λάσπη. Σήμερα αποτελεί το κέντρο του χωριού με την πλατεία. Εδώ βρίσκεται και το εκκλησάκι της Αγίας Παρασκευής.\n"οι Σκίνις" (οι Σκίνες)\nΧαρακτηριστικό αυτής της γειτονιάς ήταν κάποτε πέντε βρύσες, από τις οποίες έπιναν νερό τα ζώα. Σε κάποιες από αυτές οι γυναίκες έπλυναν τα ρούχα τους. Από εδώ επίσης, έπαιρναν νερό οι υποψήφιες νύφες, σύμφωνα με το έθιμο.\nΑναπαράσταση μακεδονικού γάμου (Αρχείο ντοκιμαντέρ της Ε.Ρ.Τ. - προς το παρόν μη διαθέσιμο)\nΤ.δ. Δρυμού [ 2.487 ]\nο Δρυμός [ 2.487 ]\nη Παλαιοχώρα [ 0 ]


Eίχε ανταπόκριση, αλλά...\nΤελευταία ενημέρωση: 2017-05-09, 19:34:48\nΜεγάλη ήταν η ανταπόκριση του εμπορικού κόσμου στην 24ωρη απεργία που κηρύχθηκε στο εμπόριο την περασμένη Κυριακή. Η Ελληνική Συνομοσπονδία Εμπορίου και Επιχειρηματικότητας είναι ικανοποιημένη γι’ αυτό. Το ίδιο και ο Εμπορικός Σύλλογος Βόλου. Το θέμα όμως είναι τι θα γίνει τελικά με το ζήτημα αυτό. Και με το ασφαλιστικό είχαν ξεσηκωθεί όλες οι επαγγελματικές τάξεις, αλλά το νομοσχέδιο ψηφίστηκε κανονικά.\nΤρεις εισαγγελικές έρευνες είναι ανοιχτές στα Δικαστήρια Βόλου με το θέμα της ρύπανσης και μία τέταρτη δικογραφία είναι «καθοδόν», αν και εφόσον εντοπιστεί ο ρυπαντής του λιμανιού. Η πορεία πάντως των ήδη διενεργούμενων προκαταρκτικών φαίνεται ότι ολοκληρώνεται, και το αποτέλεσμά τους θα έχει μεγάλη σημασία.\nΑστραψε και βρόντηξε χθες με αφορμή τον τελικό του Κυπέλλου στο Πανθεσσαλικό ο πρόεδρος της Ένωσης Αστυνομικών Υπαλλήλων Μαγνησίας, Αργύρης Διχτάς. Και είχε δίκαιο όταν έλεγε ότι αν θέλουν ιδιωτικές εταιρείες -εννοούσε τις ΠΑΕ- να κάνουν τις διοργανώσεις τους, να φροντίζουν μόνες τους και για την ασφάλεια εντός και εκτός γηπέδων. Δεν είναι ο ρόλος του αστυνομικού να παίζει τη ζωή του κορώνα – γράμματα για τους ανεγκέφαλους που κυκλοφορούν και οπλοφορούν με κατσαβίδια και μαχαίρια, επειδή έτσι την είδαν. Αφού η αστυνομία δεν εισακούστηκε όταν έλεγε ότι δεν τηρούνται οι κανόνες ασφαλείας, και αφού κάποιοι ήρθαν να σφαχτούν, ας αναλάβουν αυτοί που πρέπει τις ευθύνες τους.\nΜία πικρία υπήρχε από τον διευθυντή του Γυμνασίου Ν. Αγχιάλου, Ιωάννη Παπαδόπουλο. Ζητήθηκε η συνδρομή του Δήμου Βόλου για να καλυφθούν τα έξοδα της μετάβασης 15 μαθητών στην Ιταλία, όπου η χορωδιακή σύμπραξη τριών σχολείων μάγεψε την Ευρώπη. Χίλια ευρώ έδωσε ο Δήμος Βόλου και τα υπόλοιπα καλύφθηκαν από την τοπική κοινωνία. Αντιθέτως ο Δήμος Αλμυρού προσέφερε 8.000 ευρώ και γι’ αυτό το 1ο και το 2ο Γυμνάσιο της περιοχής θα παραδώσουν τιμής ένεκεν την πλακέτα στον δήμαρχο για να κοσμεί το δημαρχείο της περιοχής.\nΟι εκπρόσωποι των εμπόρων του Βόλου είναι ιδιαίτερα ικανοποιημένοι από την επιτυχία της προχθεσινής κινητοποίησης, όπου έκλεισαν όλα τα εμπορικά καταστήματα της πόλης, σε ένδειξη διαμαρτυρίας για τη συμφωνία κυβέρνησης – τρόικας να λειτουργεί η αγορά 30 Κυριακές τον χρόνο, όχι μόνο λόγω της ανταπόκρισης των μελών του εμπορικού συλλόγου στην απόφαση της διοίκησης να κλείσουν τα μαγαζιά, αλλά κυρίως λόγω της στάσης των καταναλωτών που ήταν απόντες από την αγορά και δεν ψώνισαν από τα πολυκαταστήματα, πολλά από τα οποία αναγκάστηκαν να κλείσουν μετά το μεσημέρι εξαιτίας της αναδουλειάς.\nΜια και ο λόγος για τους αιρετούς είναι άξιος υπογράμμισης, ο φόρτος εργασίας που καλούνται να επωμιστούν αρκετοί λόγω έλλειψης προσωπικού. Απτή απόδειξη ο δήμαρχος Αλοννήσου, Πέτρος Βαφίνης, ο οποίος καλείται να καλύψει παράλληλα με τις αυτοδιοικητικές του υποχρεώσεις και τη γραμματειακή υποστήριξη για πολλά θέματα του δήμου. Η δραματική υποστελέχωση που παρατηρείται σε όλους τους τομείς, συμπεριλαμβανομένου του διοικητικού, καλύπτεται εκ των ενόντων, με επιπλέον εργασία και πολύ προσπάθεια. Κι όλα αυτά λόγω της ύφεσης, που δεν αφήνει περιθώρια για ανάσα σε κανένα πεδίο.


Ο Τσίπρας «δεν με μέλει» | Η ΚΑΘΗΜΕΡΙΝΗ\nΟ Τσίπρας «δεν με μέλει»\nΤο καλοκαίρι του 1982, η αείμνηστος ιέρεια του πολιτισμού Μελίνα είχε οργανώσει στην Υδρα συνέδριο με τίτλο «Μεσόγειος». Πανήγυρις με καλεσμένους από πολλές χώρες της ιστορικής θάλασσας προς τιμήν του σοσιαλισμού και της προόδου. Τότε ο Τσαρούχης, που δεν σκάμπαζε από σοσιαλισμούς και προόδους, χόρεψε ζεϊμπέκικο «σαν την Ουλάνοβα», όπως απεφάνθη ο Κώστας Ταχτσής. Δεν έλειψαν, εννοείται, και οι αρχιερείς των ωραίων ιδεών που ταξίδευαν στις ακτές της Μεσογείου σαν την κραυγή «Παν ο μέγας τέθνηκεν». Οπως γράφει ο Γάλλος ιστορικός Μισελέ, η κραυγή αυτή αποτελεί κάτι σαν τη ληξιαρχική πράξη θανάτου του αρχαίου κόσμου. Το συνέδριο της Υδρας ήταν η ληξιαρχική πράξη γεννήσεως του νέου κόσμου. Μερικούς μήνες πριν στη Γαλλία είχε εκλεγεί πρόεδρος ο Φρανσουά Μιτεράν και στην Ελλάδα πρωθυπουργός ο Ανδρέας Παπανδρέου. Παρότι είχα παρακολουθήσει το συνέδριο, δεν θυμάμαι τίποτε. Θυμάμαι όμως την άφιξη του Eλληνα πρωθυπουργού. Πλήθος είχε κατακλύσει την προκυμαία, η μπάντα του Λιμενικού παιάνιζε και ο πρωθυπουργός από την πρύμνη του ιδιωτικού σκάφους χαιρετούσε τον αγαπημένο του λαό. Το σκάφος ιδιοκτησίας Παναγόπουλου, του τότε διοικητή της Εθνικής, έφερε σημαία του Παναμά. Λεπτομέρεια, υποσημείωση η οποία όμως με τον καιρό αποδείχθηκε πως είναι το κυρίως κείμενο. Η μικρή αυτή λεπτομέρεια αποδείχθηκε η κεντρική ιδέα της διαχείρισης της εξουσίας από τον Ανδρέα Παπανδρέου. «Δεν πα’ να λέτε ό,τι θέλετε. Εμένα δεν με μέλει. Εχω την ασυλία της ανωτερότητάς μου».\nΔιαπλοκή; Μια λέξη που έχει παγιδευθεί στα δίχτυα της κοινοτοπίας. Κανέναν δεν εντυπωσιάζει πια, όπως δεν εντυπωσιάζει η λέξη «σκάνδαλο», «διαφθορά» ή η αυτόφωρη αποκάλυψη του ψεύδους. Tα συνηθίσαμε και είναι κοινή πεποίθηση πως «όλοι ίδιοι είναι» – ακόμη κι αν δεν είναι. Δεν ισχύει όμως το ίδιο με εκείνο το «δεν με μέλει», κυρίως δε το αίσθημα της ανωτερότητας που το υποστηρίζει. Το θέμα δεν είναι αν ο πρωθυπουργός κάνει διακοπές στο σκάφος ενός επιχειρηματία. Το θέμα είναι ότι αυτές οι διακοπές γίνονται ενώ ακόμη δεν έχουν μετρηθεί τα καρβουνιασμένα πτώματα στο Μάτι. Εγκαυματίες υποφέρουν στα νοσοκομεία και ο πρωθυπουργός δεν έχει τη λεπτότητα –δεν λέω τίποτε άλλο– να τους επισκεφθεί.\nΤο «δεν με μέλει» ο Τσίπρας το κληρονόμησε από τον Παπανδρέου, μαζί με τον τόνο της φωνής και την εκφορά των λέξεων. Είναι το απόσταγμα του κυνισμού και της αλαζονείας. Με μία διαφορά. Ο κληρονόμος που απολαμβάνει την περιουσία τη θεωρεί δικαίωμά του και την ταυτίζει με την προσωπική του ζωή. Ο Κωνσταντίνος Καραμανλής ποτέ δεν απέκρυψε ότι τον καλούσαν οι Γουλανδρήδες στο κότερό τους. Τον Τσίπρα όμως δεν τον μέλει να μας το αποκαλύψει. Δικαίωμά του να διαβάσει κάνα βιβλίο στα νερά του Ιονίου, αφού τόσο τον κούρασαν όλα αυτά τα πτώματα το Μάτι.\nΚατερίνα Παναγοπούλου: Αμπάρια\nΤο Κονκλάβιο (08/05/19)


Tag: Κίνα | ebasket.gr\nΚεντρική Tag Archives: Κίνα\nΟ Έκπε Ούντοχ πήρε την απόφαση να μην επιστρέψει στην Ευρώπη και να αγωνιστεί και πάλι στο πρωτάθλημα της Κίνας. Ο έμπειρος σέντερ ακούστηκε για αρκετές μεγάλες ευρωπαϊκές ομάδες, ωστόσο τελικά δεν θα αγωνιστεί στην Euroleague. Ο άλλοτε ψηλός της Φενέρμπαχτσε αποφάσισε να επιστρέψει στην Κίνα και μάλιστα έκανε το ντεμπούτο τους με τους Beijing Royal Fighters, έχοντας μόλις πέντε …\nΑσύλληπτα πράγματα έκανε πάλι ο Τζίμερ Φριντέτ στην Κίνα. Ο πρώην παίκτης του Παναθηναϊκού έχει βρει την… υγειά του στο κινεζικό πρωτάθλημα και κάνει… παπάδες. Αυτή τη φορά, πραγματοποίησε μία απιστεύτη εμφάνιση στο παιχνίδι των Shanghai Sharks με τη Sichuan, το οποίο κρίθηκε στην παράταση. Ο Φριντέτ μέτρησε 70 πόντους με 18/36 σουτ, 11/22 τρίποντα, 23/23 βολές, ενώ παράλληλα είχε 8 ριμπάουντ, 9 …\nΣτην Κίνα θα συνεχίσει την καριέρα του ο Ρίκι Λέντο. Ο άλλοτε παίκτης της Μπασκόνια και της Εφές δεν κατάφερε να βρει συμβόλαιο σε κάποια καλή ομάδα στην Ευρώπη κι έτσι πήρε την απόφαση να μετακομίσει στη χώρα της Ασίας. Ο Αμερικανός γκαρντ υπέγραψε συμβόλαιο με την Σανξί, όπου θα αγωνιστεί μετά την παρουσία του πέρυσι στην πολωνική Ανβίλ. Εκεί, θα …\nΣε ανακοίνωσή του που δημοσιεύθηκε χθες Τετάρτη το Κέντρο Ελέγχου και Πρόληψης Ασθενειών (CDC) ανέφερε ότι το νέο αυτό στέλεχος εντοπίστηκε σε μια 23χρονη φοιτήτρια η οποία έφτασε στην Κίνα από τη Σανγκάη στις 14 Δεκεμβρίου, αφού είχε βρεθεί στη Βρετανία. Το στέλεχος αυτό του κορωνοϊού εντοπίστηκε στις 24 Δεκεμβρίου στη Βρετανία, έπειτα από αναλύσεις. Το Πεκίνο είχε ανακοινώσει την …\nΤο ντεμπούτο του ΝτεΣόν Τόμας στην Ιαπωνία! Άστοχος ο πρώην παίκτης του Παναθηναϊκού (vid)\nΟ ΝτεΣόν Τόμας έκανε το ντεμπούτο του με την Αλβάρκ Τόκιο στο ιαπωνικό πρωτάθλημα. Ο πρώην Αμερικανός φόργουορντ του Παναθηναϊκού δεν τα πήγε καλά στην πρώτη του εμφάνιση με τη νέα του ομάδα, η οποία ηττήθηκε με 87-80 από τους Σίγκα Λέικσταρς. Ο 29χρονος άσος ήταν ιδιαίτερα άστοχος, καθώς είχε 11 πόντους με 2/8 σουτ σε σχεδόν 17 λεπτά συμμετοχής. Δείτε …\nΣαρώνει ο Ραντούλιτσα\nΟ Μίροσλαβ Ραντούλιτσα εντυπωσιάζει στην Κίνα, κάνοντας ένα εντυπωσιακό double-double και πετυχαίνοντας το νικητήριο καλάθι για τους Ζεγιάνγκ Λάιονς. Ο Σέρβος σέντερ μέτρησε 28 πόντους (10/19 σουτ εντός πεδιάς) και 18 ριμπάουντ στη νίκη επί της Σιτσουάν με 97-96. Ο πρώην παίκτης του Παναθηναϊκού πέτυχε το νικητήριο καλάθι, σκοράροντας στα 4″ για το φινάλε και διαμορφώνοντας το τελικό σκορ. Να …\nΟ Τζίμερ Φριντέτ επέστρεψε στην Κίνα και ξεκίνησε τις εξαιρετικές εμφανίσεις. Ο πρώην άσος του Παναθηναϊκού ήταν εκείνος που οδήγησε τη Σαγκάη στην νίκη επί των Shanxi Loongs την Τρίτη (20/10), με σκορ 95-88. Ο Αμερικανός γκαρντ μέτρησε 26 πόντους (7/12 δίποντα, 1/4 τρίποντα, 9/9 βολές), 5 ριμπάουντ, 2 ασίστ, 2 κλεψίματα και 1 κόψιμο. Το αξιοσημείωτο είναι ότι πέτυχε τους 18 από …\nΟ επόμενος σταθμός του Πιανιτζιάνι\nΜακριά από την Ευρώπη θα συνεχίσει την προπονητική του καριέρα ο Σιμόνε Πιανιτζιάνι. Ο Ιταλός τεχνικός υπέγραψε πολυέτες συμβόλαιο συνεργασίας με τους Beijing Ducks. Ο Πιανιτζιάνι, ο οποίος στο παρελθόν έχει κάτσει μεταξύ άλλων στον πάγκο της Σιένα, της Αρμάνι Μιλάνο, της Φενέρμπαχτσε και της Εθνικής Ιταλίας, θα γίνει μόνιμος κάτοικος Κίνας, αλλάζοντας παραστάσεις, έπειτα από πολλά χρόνια στο ευρωπαϊκό μπάσκετ.


Απίστευτος ο Αμβρόσιος! Έβγαλε βιβλίο με φωτογραφία-μοντάζ του Τσίπρα να τον πηγαίνουν... τέσσερις - Paraskhnio.gr\nΑπίστευτος ο Αμβρόσιος! Έβγαλε βιβλίο με φωτογραφία-μοντάζ του Τσίπρα να τον πηγαίνουν… τέσσερις\n09/01/2019 7:43 μμ\nΆνευ προηγουμένου πρόκληση από τον Μητροπολίτη Καλαβρύτων και Αιγιαλείας, Αμβρόσιο, ο οποίος επιτίθεται με ανοίκειο τρόπο τόσο στον Πρωθυπουργό, Αλέξη Τσίπρα όσο και στην ηγεσία της Εκκλησίας.\nΣυγκεκριμένα, στο εξώφυλλο του νέου του βιβλίου επιλέγει μονταρισμένη φωτογραφία που παρουσιάζει τον Πρωθυπουργό να τον πηγαίνουν… τέσσερις. Πρόκειται για φωτογραφία από την εξόδιο ακολουθία του Επισκόπου Φθιώτιδας και Θαυμακού Καλλίνικου, η σορός του οποίου είχε μεταφερθεί από τους ιερείς του Παλαιού Ημερολογίου, πάνω στον αρχιεπισκοπικό θρόνο και όχι σε φέρετρο.\n26/06/2019 10:47 μμ\nΗχηρή μεταγραφή από τον Alpha – «Κλείδωσε» ο νέος διευθυντής ενημέρωσης του ΣΚΑΪ


Νίκη για τον Πολυκάρπου στο ράλι Τίγρης | Goal News Cy\nΑΛΛΑ ΣΠΟΡΜΗΧΑΝΟΚΙΝΗΤΑΝίκη για τον Πολυκάρπου στο ράλι Τίγρης\nΝίκη για τον Πολυκάρπου στο ράλι Τίγρης\nΤο Σαββατοκύριακο 27-28 Ιουλίου διοργανώθηκε από τη Λέσχη Αυτοκινήτου Λεμεσού ο τέταρτος αγώνας για το Παγκύπριο Πρωτάθλημα Ράλι Psaltis/ENEOS. Ο διήμερος αγώνας περιλάμβανε το Σάββατο τέσσερις ειδικές διαδρομές αμιγώς αφάλτινες και την Κυριακή τέσσερις ειδικές αμιγώς χωμάτινες. Σε όλη τη διάρκεια του κράτησε σε αγωνία όσους τον παρακολούθησαν, με δυνατά ονόματα, διεκδικητές της νίκης να τίθενται νοκ άουτ, καθιστώντας το φετινό Tiger Rally σε πραγματικό θρίλερ.\nΤο Σάββατο σημαδεύτηκε από την αποχώρηση των περσινών πρωταθλητών Γαλαταριώτη/Ιωάννου μετά από έξοδο. Την πρωτοπορία πήραν οι Δημοσθένους/Παύλου την οποία διατήρησαν μέχρι το τέλος της μέρας. Στη δεύτερη θέση πλασαρίστηκαν οι Γιάγκου/Κυριάκου και την πρώτη τριάδα συμπλήρωναν οι Αντωνίου/Πιερή.\nΤην Κυριακή οι πρωτοπόροι Δημοσθένους/Παύλου έδειχναν να ελέγχουν το ρυθμό από την πρώτη θέση. Το ενδιαφέρων ήταν στραμμένο στη μάχη για τη δεύτερη θέση την οποία διεκδικούσαν με αξιώσεις οι Γιάγκου/Κυριάκου και Αντωνίου/Πιερή. Τα δεδομένα έμελλε να αλλάξουν όμως καθώς οι Πολύκάρπου/Σιάλος από την τέταρτη θέση εξαπέλυσαν μεγάλη αντεπίθεση και με την ολοκλήρωση της έβδομης ειδικής υπερκάλυψαν την εις βάρος τους διαφορά ανεβαίνοντας δεύτεροι.\nΣτη συνέχεια για ακόμα μια φορά ο αγώνας επεφύλασσε εκπλήξεις και δράματα. Οι πρωτοπόροι Δημοσθένους/Παύλου αντιμετώπισαν πρόβλημα με τον άξονα και το αμορτισέρ του αυτοκινήτου στην προτελευταία ειδική με αποτέλεσμα να τεθούν εκτός. Μετά από αυτή την εξέλιξη οι Πολύκάρπου/Σιάλος πέρασαν πρώτοι, πανηγυρίζοντας στο τέλος μια μεγαλειώδη νίκη.\nΟι Γιάγκου/Κυριάκου ολοκλήρωσαν τον αγώνα στη δεύτερη θέση και την πρώτη τριάδα συμπλήρωσαν οι Αντωνίου/Πιερή. Οι Αγαθοκλέους/Τσιελεπής, από την έκτη θέση που ξεκίνησαν την Κυριακή έκαναν άλμα δυο θέσεων τερματίζοντας τέταρτοι γενικής. Ανατροπές έγιναν και στην κατηγορία RCS2. Οι πρωτοπόροι Ζήνωνος/CAT αντιμετώπισαν πρόβλημα με το turbo με αποτέλεσμα οι Νέστωρος/Καλλής να τους περάσουν και πάρουν τη νίκη, ενώ παράλληλα τερμάτισαν πέμπτοι γενικής, με τους Ζήνωνος/CAT να συμβιβάζονται τελικά με την έκτη θέση.\nΣτη δικίνητη κατηγορία οι περσινοί πρωταθλητές Τελεβάντος/Σταύρου δεν άφησαν περιθώρια αμφισβήτησης σε κανένα ενώ κέρδισαν και την κλάση RC4. Την κλάση RC5 κέρδισαν οι Νικόλας και Μάριος Χ”Ματθαίου, πρώτο πλήρωμα Novice ήταν οι Αντρέου/Γεωργίου και πρώτο πλήρωμα mix οι Αντρέας Νικολάου/Κωνσταντίνα Μίτσιγγα.\nΜετά και τον τρίτο αγώνα η βαθμολογία όσον αφορά την πρώτη θέση έμεινε αναλλοίωτη. Ο Σίμος Γαλαταριώτης εξακολουθεί να προηγείται με 68 βαθμούς,με το δεύτερο Παναγιώτη Γιάγκου να μειώνει στους 10 βαθμούς τη διαφορά από τη κορυφή. Στην τρίτη θέση εξακολουθούν να ισοβαθμούν με 30 βαθμούς οι Χρίστος Δημοσθένους και Πέτρος Παντελή. Χορηγός του αγώνα όπως και του Παγκυπρίου Πρωταθλήματος Ράλι είναι η εταιρία Ψάλτης Ανταλλακτικά και τα λιπαντικά ENEOS.\nΠατήστε εδώ για τα αποτελέσματα!


«Με αηδιάζουν κάποια παλιά αστεία μου»: Η Amy Schumer μιλά για τις γυναίκες στην κωμωδία, τα Όσκαρ και τη νέα σειρά της | Jenny.gr\nΗ Amy Schumer μιλά για τους άντρες συναδέλφους της, τον ακτιβισμό, τη νέα της σειρά αλλά και για τα Όσκαρ που πλησιάζουν.\nΗ Amy Schumer μπήκε στις ζωές μας πριν από περίπου 10 χρόνια, δημιουργώντας τις δικές της σειρές και ταινίες, όπως το "Trainwreck" και το "Inside Amy Schumer". Έγινε γνωστή λόγω των sex jokes που έκανε αλλά και για το πώς εξέθετε την ερωτική ζωή, πολύ προσωπικές στιγμές και σχεσικές αποτυχίες της.\nΣήμερα έχει διανύσει μία τεράστια απόσταση, αν και παραμένει μία από τις κορυφαίες κωμικούς της Αμερικής. Ετοιμάζεται να παρουσιάσει τα φετινά Όσκαρ, παρέα με τις Wanda Sykes και Regina Hall και σκέφτεται ήδη ποια αστεία δεν πρέπει να πει. Ετοιμάζει την πιο προσωπική σειρά που έχει κάνει, το "Life & Beth", και εξιστορεί τη σχέση με τη μητέρα αλλά και τον άντρα της, κάνει ακτιβισμό για τις γυναίκες που έχουν παρενοχληθεί σεξουαλικά και τις έχει βοηθήσει, προσλαμβάνοντας δικηγόρους και συμβούλους.\nΤαυτόχρονα, έγινε μητέρα, υπεβλήθη σε υστερεκτομή εξαιτίας της ενδομητρίωσης που της προκαλούσε χρόνιο πόνο, έκανε λιποαναρρόφηση για την οποία μιλά με περηφάνια και συνεχίζει να κάνει αυτό που της αρέσει, με τον τρόπο που αρέσει σε εκείνη και μόνο.\nΞεκίνησε την καριέρα της λέγοντας αστεία για σεξ, φορώντας κυρίως στενά ρούχα και ψηλοτάκουνα, και όλο αυτό είχε έναν σκοπό. Να τραβήξει την προσοχή των συναδέλφων της, οι οποίοι αμφισβητούσαν το χιούμορ της. «Είναι τρομερό. Είσαι γυναίκα και φοράς κάτι σέξι και σε σχολιάζουν. Αλλά αν ένας άντρας ανέβει στη σκηνή και πετάξει έξω το πέος του, θα τον πεις σκεπτόμενο».\nΈχει μάθει όμως πώς να προστατεύει τον εαυτό της και να βλέπει τα σχόλια μίσους ως ένδειξη θαυμασμού. «Ποιον θα μισήσεις; Αυτόν που είναι ο καλύτερος στο είδος του», λέει ενώ δεν ντρέπεται καθόλου να παραδεχτεί ότι μετανιώνει πικρά για πολλά από τα αστεία του παρελθόντος της. Έμαθε όμως κι εξελίχθηκε μέσα τις σπουδές που έκανε στη σκηνοθεσία, τον ακτιβισμό, αλλά κυρίως την προσωπική της ανάπτυξη που την έφερε στο σήμερα.\nΗ Barbie που δεν έγινε\nΤο 2016, συμφώνησε να παίξει την live-action Barbie, αναλαμβάνοντας και το σενάριο. 4 μήνες μετά, αποχώρησε λόγω δημιουργικών διαφορών αλλά η αλήθεια είναι ότι οι παραγωγοί δεν ήθελαν μία τόσο έξυπνη Barbie όσο η Amy ονειρευόταν. Την οραματίστηκα ως φιλόδοξη εφευρέτρια, αλλά η δημιουργία της, σύμφωνα με τους παραγωγούς, ήταν ένα ζευγάρι τακούνια φτιαγμένο από ζελέ. Ήμουν σίγουρα η λάθος επιλογή». Τελικά θα δούμε την Barbie από τη Margot Robbie, σε σκηνοθεσία και σενάριο της Greta Gerwig.\nΗ νέα σειρά στο Hulu\nΑν στο Trainwreck, εξερεύνησε τη σχέση με τον πατέρα της, τώρα θα βουτήξει σε αυτή που έχει με τη μητέρα της. Το Life & Beth είναι πολύ κοντά στη δική της ζωή και δείχνει όλα τα λάθη που έκανε η μητέρα της. «Είδαμε όλα τα στάδια της σειράς παρέα και ήταν αμήχανο. Η ίδια ωστόσο παραδέχτηκε τα λάθη της και ήταν πολύ cool με το αποτέλεσμα. Είναι απίστευτα ατελής και την αγαπώ τόσο πολύ».\nΤον προηγούμενο μήνα, μίλησε για τη λιποαναρρόφηση που έκανε, και που κάποτε θα κορόιδευε. Το έκανε όμως γιατί πλέον δεν έχει μήτρα και ήθελε απλώς να νιώσει καλά με το σώμα της. Το περπάτημα και το κοτόπουλο δεν αρκούσαν για να χάσει το λίπος στην κοιλιά και δεν μετανιώνει. Ούτε που το έκανε, ούτε που το ανακοίνωσε δημόσια. Όπως δεν μετανιώνει και για το ξεμπρόστασμα των ανδρών συναδέλφων της, οι οποίοι πλέον δεν της μιλάνε. Εξάλλου, αν δει στο πρόγραμμα ότι πρέπει να μοιραστεί τη σκηνή με έναν άντρα που πλέον δεν εκτιμά, θα γυρίσει την πλάτη της και θα πάει σπίτι.


Αγορά Prostaline στην Αστυπάλαια\nProstaline στην Αστυπάλαια Ελλάδα\nΤο Prostaline, ένα φάρμακο κατά της προστατίτιδας στην Ελλάδα, μπορεί να αγοραστεί στον επίσημο ιστότοπο της εταιρείας. Παραδίδουμε προϊόντα στην Αστυπάλαια, προσφέρουμε προσιτές τιμές. Εάν θέλετε να παραγγείλετε κάψουλες σε μειωμένη τιμή €39, πρέπει να συμπληρώσετε μια σύντομη φόρμα.\nΣτη φόρμα χρησιμοποιώντας τη φόρμα παραγγελίας, αναφέρετε τον αριθμό τηλεφώνου και το όνομά σας. Ο διαχειριστής θα σας καλέσει λίγο μετά τη λήψη ερωτηματολογίου για την παραγγελία και την απάντηση σε όλες τις ερωτήσεις και τις επιθυμίες σας για παράδοση σύμφωνα με τις δυνατότητες και τις οδηγίες για τη χρήση της Prostaline. Πληρωμή για το δέμα με μετρητά κατά την παράδοση στον ταχυμεταφορέα ή μέσω ταχυδρομείου.\nΠώς να αγοράσει στην Αστυπάλαια Prostaline\nΠώς να αγοράσετε Prostaline στην Αστυπάλαια\nΗ παράδοση των καψακίων είναι δυνατή σε οποιοδήποτε Νησί Αστυπάλαιας (στην Ελλάδα). Οι ειδικοί της εταιρείας θα φέρουν το φάρμακο εντός 1-2 ημερών από τη στιγμή της παραγγελίας. Το ακριβές κόστος αποστολής εξαρτάται από την πόλη. Εάν πρέπει να αγοράσετε Prostaline:\nΠληρώνετε μόνο αφού λάβετε το δέμα από τον ταχυμεταφορέα ή ταχυδρομικώς μετά την παραλαβή των εμπορευμάτων. Εάν σας προσφερθεί να κάνετε προκαταβολή πριν από την παραγγελία, θα πρέπει να εγκαταλείψετε τον ιστότοπο.\nΜπορείτε να αγοράσετε κάψουλες Prostaline από εμάς με έκπτωση 50% εάν αποδεχτείτε την παραγγελία και πληρώσετε μόνο μετά την παραλαβή. Αρχικό κόστος του φαρμάκου: €39. Το προϊόν είναι πιστοποιημένο και παρέχει γρήγορη θεραπεία για προστατίτιδα, το κόστος αποστολής εξαρτάται από τη διεύθυνσή σας στην Αστυπάλαια. Βιάσου να αγοράσεις με έκπτωση -50%. Οι όροι της προσφοράς είναι περιορισμένοι. Συμπληρώστε τα πεδία στη φόρμα παραγγελίας για να παραγγείλετε το προϊόν τώρα.\nΓια παραγγελία Prostaline στην Αστυπάλαια 50% το καθένα


Στις δύο πλευρές της πύλης - 17/11 11:44 : aek365\nΤετάρτη 17 ΝΟΕ 2021 - 11:44 3 ΣΧΟΛΙΑ\nleontas_021 - 17/11/2021 12:52\nα) Οσοι κατα καιρους "αμφισβητουν" τα γεγονοτα του Πολυτεχνειου μπορουν να ελεγξουν τα πρωτοσελιδα των εφημεριδων της επομενης μερας που (παρα τη λογοκρισια) εγραφαν για "πολλους νεκρους και εκατονταδες τραυματιες". Επισης υπαρχει η επισημη ανακοινωση της χουντικης "κυβερνησης" για 11 νεκρους και 138 τραυματιες....\nβ) Η χουντα οντως δεν επεσε αμεσως με το Πολυτεχνειο. Ολπκληρωσε το "εργο" της λιγους μηνες μετα με την προδοσια της Κυπρου μας. Ασφαλως ο Ιωαννιδης συνεχισε την "πολιτικη" Παπαδοπουλου: αποσυρση μεραρχιας το 68, αποτυχημενες αποπειρες πραξικοπηματος επι Παπαδοπουλου, πραξικοπημα επι Ιωαννιδη που "πετυχε" και εγινε η τουρκικη εισβολη.\nγ) Γιορτη της Δημοκρατιας σημερα αλλα οι αγωνες για "ψωμι, παιδεια, ελευθερια" και εθνικη ανεξαρτησια θα δειχνουν παντα τον δρομο.\nSikor - 18/11/2021 00:41\nΝαι αλλά έκαναν δρόμους.\nakisherakliotis - 17/11/2021 17:13\nΕΞΩ ΟΙ ΗΠΑ ΕΞΩ ΤΟ ΝΑΤΟ


#Πρόληψη στον Δήμο Λεμεσού - Εθελοντές Γιατροί Κύπρος\n#Πρόληψη στον Δήμο Λεμεσού\nΗμερολόγιο #Πρόληψη στον Δήμο Λεμεσού\nΣε συνεργασία με τον Δήμο Λεμεσού, σας προσκαλούμε να συμμετάσχετε στο Πρόγραμμα Πρόληψης και Πρώιμης Διάγνωσης Παραγόντων Κινδύνου για τις Καρδιαγγειακές Παθήσεις\nσε άνδρες και γυναίκες των ηλικιών 35-65 ετών.\nΠροσκαλείσθε, εφόσον εμπίπτετε στην πιο πάνω ομάδα ηλικίας, να συμμετάσχετε στο Πρόγραμμα, στις 8 ή στις 22 Ιουνίου 2019, στο Δημοτικό Μέγαρο, από τις 7:30 π.μ. μέχρι τις 11:30 π.μ.\nΩς εκ τούτου, μπορείτε να κλείσετε ραντεβού τηλεφωνώντας στο Κέντρο Πρόληψης της οργάνωσης Εθελοντές Γιατροί-Κύπρος μέχρι και τις 6 ή 20 Ιουνίου 2019.\nΤηλέφωνο 7000 99 90 από τις 09:00 π.μ. μέχρι τις 15:00 μ.μ.\n+ Προσθήκη σε Ημερολόγιο Google\n+ Εξαγωγή σε iCal ημερολόγιο\nΜοιράσου αυτήν την εκδήλωση\nΠρόγραμμα Πρόληψης σε συνεργασία με ΣΚΕ Κάτω Πολεμιδιών


Paranormal Activities. /%#*9%$ – Beezdom\nParanormal activities μπορούν να οριστούν ως δραστηριότητες που απέχουν απ’ ότι θεωρείται φυσιολογικό, και σ’ αυτές εντάσσονται φαντάσματα, δαίμονες κι εξορκισμοί. Τα thrillers εμπορεύονται την ιδέα στο έπακρο κι εμείς ελκυόμαστε από την ψευδαίσθηση φόβου που μας προκαλεί και γινόμαστε εύκολα θύματα τέτοιων παραγωγών.\nΚαι όχι η ερώτηση που με απασχολεί δεν είναι τι είναι πραγματικό ή όχι, αν και πολλά έχουν ειπωθεί και διασταυρωθεί με εκκλησίες και ψυχολόγους. Και ο λόγος έλλειψης ενθουσιασμού προς το θέμα είναι η έλλειψη εμπεριστατωμένων απόψεων. Φαίνεται να είναι ένα θέμα για το οποίο όλοι έχουν κάτι να πουν μα κανένας δε μπορεί να επιβεβαιώσει τα λεγόμενα του. Κι ως παιδί της λογικής κάπου ξεκινώ να αδιαφορώ.\nΤο δικό μου ενδιαφέρον στο θέμα προσηλώνεται αλλού. Ξεκινά από το ερώτημα τι είναι αυτό μέσα μας που διψά για φόβο τόσο όσο να τον αγοράζει; Έχουμε άραγε τόσο πλήξει στους μικρόκοσμους που ζούμε που ο μόνος τρόπος να νιώσουμε ζωντανοί είναι να εξαγοράσουμε το φόβο για μερικές στιγμές αδρεναλίνης;\nΚι έπειτα, αυτό που θα προκαλέσει το φόβο μας γιατί πρέπει να επέρχεται από άλλους κόσμους; Γιατί πρέπει να είναι διάβολος που μπαίνει σε ξένα σώματα, γιατί πρέπει να είναι πνεύματα νεκρών; Δε μας φτάνει ο πόλεμος μια θάλασσα μακριά μας; Δε μας φτάνουν οι πρόσφυγες, το κλάμα και ο οδυρμός; Δε μας φοβίζει η Αυστραλία που γίνεται στάχτες; Ο κόσμος μας που μέρα με τη μέρα ασθενεί; Κάπου μέσα μας διατηρούμε τη ψευδαίσθηση ότι το κακό είναι μακριά από εμάς. Έρχεται από ξένους κόσμους σε ξένες μορφές. Κι όμως το κακό είμαστε εμείς. Δε φτάνει η συνειδητοποίηση να μας φοβίσει;\nΚι ύστερα, πόσους ανθρώπους ξέρετε που έχουν πεθάνει από φαντάσματα; Ή έστω που να τους σκότωσε κάποιος δαιμονισμένος; Προσωπικά δεν ανακαλώ κάτι παρόμοιο. Κι όμως πόσους ανθρώπους ξέρετε που σκοτώθηκαν σε τροχαίο ή από το τσιγάρο που αδυνατούσαν να κόψουν, από το αλκοόλ που ήταν απλά για να περνούν καλά, τις ουσίες που τους έκαναν να χαλαρώνουν; Ναι, έχουμε μια τάση να δικαιολογούμε όσα ξέρουμε αποδεδειγμένα και με μαθηματική ακρίβεια πως μας σκοτώνουν και να επιμένουμε να τα βλέπουμε άκακα. Κι αυτά δε μας φοβίζουν, κι είμαστε σε θέση να τα αγνοούμε.\nΑντίθετα, προσηλωνόμαστε με μια αδικαιολόγητη μανία σε πράγματα που δεν ξέρουμε αν υπάρχουν και αν υπάρχουν δεν ξέρουμε αν μπορούν να μας βλάψουν, έχοντας μηδέν αποδείξεις που να ευσταθούν. Κι επιμένουμε να φοβόμαστε, να ψάχνουμε τι αληθεύει και τι όχι με ένα παράλογο ενδιαφέρον που αρνούμαστε να επιδείξουμε σε άλλες περιπτώσεις που ενώ θα έπρεπε να μας φοβίζουν μας αφήνουν παγερά αδιάφορους.\nΚλείνοντας αν με ρωτάτε τι είναι τα paranormal activities θα σας απαντήσω αντιπερισπασμός. Κάτι να έχουμε να φοβόμαστε μήπως ξυπνήσουμε μια μέρα και φοβηθούμε εκείνα που πρέπει. Κι αν μετά από την παρακολούθηση θρίλερ φοβάστε να δείτε τον καθρέφτη μήπως και εμφανιστούν δαιμόνια πίσω σας, εγώ σας λέω αν θέλετε να δείτε δαιμόνια μην ψάχνετε πίσω σας, την αντανάκλαση κοιτάξτε. Αυτό έχουμε να φοβόμαστε, εμάς τους ίδιους. Τις σκέψεις που τρέχουν στα κεφάλια μας, την αδιαφορία μας για οτιδήποτε έχει βάθος και την αδικαιολόγητη προσήλωση μας σε ότι είναι ύλη, στην επιφάνεια. Δε μας φταίνε άλλοι κόσμοι αν δεν μπορούμε να κάνουμε κουμάντο στο δικό μας.\nBEEFREE, ΜΑΡΙΝΑΠΟΛΥΚΑΡΠΟΥ, ΜΑΡΙΝΑ, ΠΟΛΥΚΑΡΠΟΥ, BEES, BEEZ, BEE, ΦΟΒΟΣ, FREE, ΜΙΚΡΟΚΟΣΜΟΣ, ΑΔΡΕΝΑΛΙΝΗ, ΣΥΝΕΙΔΗΤΟΠΟΙΗΣΗ, ΠΑΡΑΛΟΓΙΣΜΟΣ, PARANORMAL ACTIVITIES, ΦΥΣΙΟΛΟΓΙΚΟ, ΦΑΝΤΑΣΜΑΤΑ, ΔΑΙΜΟΝΕΣ, ΕΞΟΡΚΙΣΜΟΙ, ΑΝΤΙΠΕΡΙΣΠΑΣΜΟΣ


Πλάγια Μπλάνκα: Αναζήτηση ξενοδοχείων\nΔείτε ξενοδοχεία για Πλάγια Μπλάνκα στο χάρτη\nΠλάγια Μπλάνκα: Εξερευνήστε την πόλη\nΠλάγια Μπλάνκα: Επισκόπηση\nΌ,τι και αν σας αρέσει, αυτός ο προορισμός (Πλάγια Μπλάνκα) έχει κάτι για όλους. Οι επισκέπτες δεν θα βρουν πολλά αξιοθέατα στην περιοχή (Πλάγια Μπλάνκα), αλλά δεν θα χρειαστεί να πάνε μακριά, για να επισκεφτούν μέρη όπως: Περιοχή Άγριας Ζωής La Tarde.\nΠλάγια Μπλάνκα: Πού να μείνετε\nΟ προορισμός αυτός (Πλάγια Μπλάνκα) αποτελεί μια φιλόξενη πόλη και διαθέτει μεγάλη γκάμα ξενοδοχείων για όλα τα γούστα. Μπορείτε να βρείτε έως και 108 προσφορές για καταλύματα στην περιοχή (Πλάγια Μπλάνκα) στη Hotels.com, ορισμένα εκ των οποίων με έκπτωση έως και 35%. Οι τιμές δωματίων μας ξεκινούν από 10 USD τη νύχτα και παρακάτω θα βρείτε ξενοδοχεία με βάση την αξιολόγηση με αστέρια σε Πλάγια Μπλάνκα, καθώς και στη γύρω περιοχή:\n• 9 Ξενοδοχεία 4 αστέρων από 99 EUR την ημέρα\n• 51 Ξενοδοχεία 3 αστέρων από 26 EUR την ημέρα\nΠλάγια Μπλάνκα: Πότε να πάτε


Ένοχη η σιωπή για το πόθεν έσχες του πρωθυπουργού :: left.gr\nΔίκαια ή άδικα, από μισαλλοδοξία, φθόνο, υπολογισμό ή ιδιοτέλεια ή και από ειλικρινή διάθεση για έλεγχο και διαφάνεια, η ουσία είναι ότι όταν είσαι εκτεθειμένος, διαχειριζόμενος δημόσιες υποθέσεις και δημόσιο χρήμα, δεν θα αποφύγεις κάποια στιγμή να κατηγορηθείς.\nΑπό τα χαμηλότερα κλιμάκια της δημόσιας διοίκησης μέχρι το ανώτατο, αυτό του πρωθυπουργού, δεν υπάρχει ούτε ένας που άσκησε εξουσία και δεν κατηγορήθηκε.\nΑυτό που έχει σημασία λοιπόν δεν είναι οι κατηγορίες που θα εκτοξευτούν, αλλά οι απαντήσεις που θα δοθούν στους ελέγχους που θα γίνουν και το κατά πόσο αυτές θα είναι πειστικές.\nΕδώ υπεισέρχεται ο ρόλος των εισαγγελικών αρχών και των ελεγκτικών μηχανισμών. Η αυτεπάγγελτη επέμβαση των οποίων είναι αναγκαία, καθώς δρα υπέρ της αποκατάστασης της αλήθειας.\nΑν οι κατηγορίες είναι ψευδείς και προέρχονται από κακοήθειες συκοφάντες αυτό θα αποκαλυφθεί και ο κατηγορηθείς θα αποκατασταθεί. Σε αντίθεση με τους συκοφάντες που θα αντιμετωπίσουν τις συνέπειες του νόμου.\nΑν πάλι πρόκειται για κατηγορίες που θα αποδειχθεί ότι έχουν βάση αλήθειας, τότε θα ανοίξει ο δρόμος της Δικαιοσύνης για όσους αποδειχθούν ύποπτοι για παραβάσεις της νομιμότητας και για διαφθορά.\nΣε κάθε ενδεχόμενο, η αυτεπάγγελτη παρέμβαση των εισαγγελικών αρχών σε περίπτωση που κατηγορείται δημόσιο πρόσωπο είναι προστατευτική για τους αθώους, και αποκαλυπτική για τους ενόχους.\nΈχοντας ο ίδιος υποστεί, ως πρύτανης του ΑΠΘ, την δύσκολη εμπειρία της δυσφήμισης για λόγους πολιτικής σκοπιμότητας, σε μια εποχή με μεγάλες πολιτικές εντάσεις και με το πανεπιστήμιο στο επίκεντρο των συγκρούσεων, λόγω του γνωστού νόμου Διαμαντοπούλου, δεν είναι οξύμωρο να πω ότι σήμερα ευγνωμονώ και τους συκοφάντες μου και τις εισαγγελικές αρχές που έσπευδαν κάθε φορά που γράφονταν κάτι σε βάρος μου, να το ελέγξουν.\nΓιατί εξ αιτίας τους μπορώ σήμερα να επαίρομαι ότι άσκησα χρηστή διοίκηση και μάλιστα και με τη βούλα των ελεγκτικών και εισαγγελικών αρχών.\nΤούτων δοθέντων, είναι τουλάχιστον περίεργο το γεγονός ότι ενώ ο πρωθυπουργός κατηγορήθηκε για ψευδές πόθεν έσχες από κυριακάτικη εφημερίδα, ούτε ο ίδιος, ούτε η κυβέρνηση, ούτε όμως και οι κρατικές αρχές ευαισθητοποιήθηκαν να απαντήσουν επί της ουσίας των κατηγοριών. Οι οποίες είναι σοβαρές, καθώς ο πρωθυπουργός κατηγορείται για δύο παραπτώματα.\nΠρώτο ότι η σύζυγός του είχε στην κατοχή της ξένη εταιρεία, πράγμα που απαγορεύεται από το νόμο για τα δημόσια πρόσωπα και τις συζύγους τους.\nΚαι δεύτερο ότι απέκρυψε στο πόθεν έσχες του, επί 4 συναπτά έτη, αυτήν του την παρανομία.\nΗ εφημερίδα Documento και ο εκδότης της μάλιστα, ο δημοσιογράφος Κώστας Βαξεβάνης, προσκόμισαν και τεκμήρια και για τις δύο αυτές παραβάσεις του πρωθυπουργού.\nΗ μόνη αντίδραση που υπήρξε σε αυτές τις κατηγορίες ήταν από το κόμμα της ΝΔ. Το οποίο σε μια συνήθη για τα δεδομένα της πολιτικής σύγκρουσης απάντηση, επιτέθηκε με σφοδρότητα στον δημοσιογράφο, επειδή τόλμησε να ασκήσει έλεγχο στον πρωθυπουργό και τη σύζυγό του. Του επιτέθηκε δηλαδή επειδή ασκεί το δημοσιογραφικό λειτούργημα του ελέγχου των δημόσιων προσώπων. Και μάλιστα, αντί να απαντήσει για την κατοχή ξένης εταιρείας και την απόκρυψή της από τον πρωθυπουργό, απάντησε εκτός θέματος για το σπίτι του Βολταίρου στο Παρίσι, με ισχυρισμούς για τη νόμιμη κτήση του από πλευράς της συζύγου του πρωθυπουργού.\nΚατ’ αρχήν ο έλεγχος του πόθεν έσχες της συζύγου του πρωθυπουργού, η οποία υποβάλλει κοινή φορολογική δήλωση με τον πρωθυπουργό, δεν αποτελεί κυνήγι μαγισσών, όπως ισχυρίζεται η ΝΔ. Ούτε η κατηγορία για ψευδές πόθεν έσχες του πρωθυπουργού αποτελεί παρέμβαση στα προσωπικά της συζύγου του. Το πόθεν έσχες του πρωθυπουργού, στο οποίο εμφανίζεται η οικονομική κατάσταση της συζύγου του, είναι υπόθεση που αφορά στον ίδιο τον πρωθυπουργό. Η σύζυγος του πρωθυπουργού άλλωστε δεν αρκεί να είναι, αλλά πρέπει και να φαίνεται τίμια.\nΚαι τέλος, ο πρωθυπουργός δεν ελέγχεται σαν κομματάρχης, για να απαντά στις κατηγορίες σε βάρος του το κόμμα της ΝΔ. Ελέγχεται σαν κορυφαίο θεσμικό πρόσωπο και γι’ αυτό στις κατηγορίες οφείλει να απαντήσει επί της ουσίας η κυβέρνηση και οι κρατικοί ελεγκτικοί μηχανισμοί. Πράγμα που δεν το είδαμε ούτε από τη μια, ούτε από την άλλη πλευρά.\nΟ τρόπος που ο πρωθυπουργός απαντά στις κατηγορίες σε βάρος του δεν είναι προσωπικό του ζήτημα, είναι ζήτημα που αφορά στην ποιότητα της Δημοκρατίας. Ο πρωθυπουργός δεν είναι υπεράνω του νόμου, αλλά αντίθετα, ως θεσμικός εγγυητής της νομιμότητας ο ίδιος, πρέπει να είναι ο πρώτος που πρέπει να ελέγχεται και να απαντά με διαφάνεια.\nΗ ποιότητα της Ευρωπαϊκής Δημοκρατίας δοκιμάστηκε δύο φορές στην Γαλλία, όπου δύο πρόεδροι της Δημοκρατίας, ο Νικολά Σαρκοζί πρόσφατα και ο Ζακ Σιράκ πριν 10 χρόνια, καταδικάστηκαν από δικαστήρια για διαφθορά. Αποδεικνύοντας ότι ουδείς είναι υπεράνω διαφάνειας, ελέγχων και νομιμότητας.\nΟύτε καν ο ίδιος ο πρόεδρος της Γαλλικής Δημοκρατίας.\nΗ διαφορά του ύφους και του ήθους των δημόσιων προσώπων, αλλά και η διαφορά στον τρόπο που αντιλαμβάνονται τη Δημοκρατία, φάνηκε καθαρά στον τρόπο με τον οποίο αντέδρασε ο πρώην πρωθυπουργός και αρχηγός της αξιωματικής αντιπολίτευσης σήμερα, ο Αλέξης Τσίπρας, σε παρόμοιες κατηγορίες.\nΟ οποίος, όταν κατηγορήθηκε από δημοσιογράφο φιλοκυβερνητικής εφημερίδας ότι δήθεν αγόρασε σπίτι στο Σούνιο και μάλιστα με αδιαφανείς όρους, δεν αρκέστηκε σε απάντηση του κόμματός του, στο πλαίσιο της συνήθους πολιτικής αντιπαράθεσης. Αντίθετα, προσκόμισε δημόσια αδιάσειστα στοιχεία που αποδείκνυαν το ψευδές και συκοφαντικό της κατηγορίας, δείχνοντας σε όλους το ενοικιαστήριο συμβόλαιο και το αντίστοιχο μίσθωμα της εξοχικής κατοικίας την οποία νοίκιασε και δεν αγόρασε, όπως κατηγορήθηκε. Κατόπιν τούτων, ο συκοφάντης δημοσιογράφος βρίσκεται σήμερα στα δικαστήρια, μετά από αγωγές που κατέθεσε ο Αλέξης Τσίπρας.\nΤι κάνει τον πρωθυπουργό της χώρας να μην απαντά επί της ουσίας στις κατηγορίες που εκτοξεύθηκαν εναντίον του;\nΤι φοβάται και δεν αποστομώνει με στοιχεία τον κατήγορό του;\nΓιατί δεν καταθέτει μηνύσεις και αγωγές εναντίον όσων ισχυρίζεται ότι τον συκοφαντούν; Μήπως φοβάται ότι κατά τη διαδικασία εκδίκασης θα ανοίξουν φάκελοι και στόματα και θα αποκαλυφθεί η αλήθεια;\nΗ σιγή του πρωθυπουργού είναι ένοχη. Όσο περισσότερο φωνασκεί και υβρίζει η ΝΔ, χωρίς να απαντά επί της ουσίας των κατηγοριών, τόσο περισσότερο ένοχη γίνεται η απουσία απάντησης στις κατηγορίες.\nΚι ακόμη, όσο δεν επιλαμβάνονται αυτεπαγγέλτως οι κρατικοί ελεγκτικοί μηχανισμοί για να προστατεύσουν τον πρωθυπουργό, ελέγχοντας τις κατηγορίες και αποκαλύπτοντας την αλήθεια, τόσο περισσότερο οι σκιές θα βαραίνουν.\nΌχι μόνο πάνω από τον πρωθυπουργό και την ένοχη σιωπή του, αλλά και πάνω από την ποιότητα της Δημοκρατίας στη χώρα μας στα χρόνια της κυβέρνησης Μητσοτάκη.


Αξιολογήσεις από mitsos81 | E-Camping.gr\nΑξιολογήσεις από mitsos81\nΕίχα πάει πριν 3-4 χρόνια. Είναι από τα καμπινγκ που πάει αυτός που δεν έχει λεφτά για δωμάτιο. Οργανομένο μέχρι αηδίας. Φασαρία τρελή. Ιδανικό για Τυπάκους που πάνε για καμάκι και δεν έχουν λεφτά για Μύκονο. Sorry παιδιά αλλά το καμπινγκ είναι και λίγο επιστροφή στη φύση, δε μπορώ να ακούω συνέχεια ήχους αυτοκινήτου και πορτμπαγκαζ να κλείνουνε. Στο κάμπινγκ θέλω ν'α ακουώ τζτζίκια. Πάντως το καμπινγκ είναι καθαρό με σκιά και τα λοιπά.\nΠήγα στο Κοράλι Αύγουστο του 2010. Γενικά καθαρό, σκιά όχι παντού. Θετικό το γεγονός ότι σε παίρνει απο το καράβι πουλμανάκι το οποίο σε γυρίζει κι όλας. Το αρνητικό του είναι ότι οι θέσεις είναι χύμα και σε full σαιζόν γίνεσαι λίγο σαρδέλα. Επίσης δεν ασχολείται κανείς με το αν ο διπλανός σου σπάει πάγο 3 η ώρα το βράδυ ή αν ο σκύλος του διπλανού τά κανε στο διάδρομο (μου συνέβησαν και τα δύο). Θα ήθελα λίγο περισσότερη επιμέλεια απο πλεύρας διοίκησης, διότι μαζεύεται πολύς κόσμος...\nΕίναι η καλύτερη εμπειρία από οργανωμένο camping που είχα ποτέ. Πήγα πριν 2-3 χρόνια. Το camping, μαζεύει νεαρόκοσμο, έχει σκιά, είναι καθαρό έχει ένα τέλειο μπαράκι-ταβέρνα-μινι μάρκετ το οποίο είναι τέλειο για χαλάρωση με μπυρίτσα και μουσικούλα από τρύπες μέχρι bob marley. Γούσταρα τρελά το γεγονός ότι το αμάξι μένει στο πάρκινγκ και δε φτάνει στη σκηνή, πράγμα που δε χαλάει τη μαγεία του camping κατά τη γνώμη μου. Προσωπικά δε μπορώ τα υπεροργανωμένα κάμπινγκ. Θέλω απλά καθαριότητα σκιά και υσηχία.\nΠήγα στις 29/7/2011 Οι ιδιοκτήτες είναι ευγενέστατοι. Μια χαρά από σκιά, μια χαρά απο ταβέρνα και παροχές. Οι τουαλέτες αρκετά καθαρές. Γενικά δεν είναι κάτι το τρομερό, αλλά είναι αξιοπρεπέστατο, επάνω στην παραλία και με ευγενέστατους ιδιοκτήτες. Ότι πρέπει για ένα χαλαρωτίκο σουκού εκτός Αθήνας.\nΔε μπορώ να εχω 'αποψη για τις παροχές διότι δε μείναμε τελικά στο camping. Απλά είμασταν κουρασμένοι απο ταξίδι και φτάνοντας στο camping ο υπεύθυνος εμέσως πλην σαφώς άφησε να εννοηθεί οτι μας κάνει και χάρη τέτοια ώρα που φτάσαμε (11 το βράδυ στο καπάκι μετά τη δουλειά) και ότι θα πρέπει να είμαστε και ευχαριστημένοι με τη θέση που μας βρήκε δίπλα στον κοτσαδόρο ενόs αυτοκινήτου. Μας έδειξε και μια δεύτερη θέση, με την οποία είμασταν οκ, αλλά τελικά μας είπε ότι δε θέλει να ενοχλήσει τους δίπλα οπότε ας το αφήσουμε....\n21 Ώρες 8 Λεπτά πριν


ΤΟ ΠΡΟΒΛΗΜΑ ΥΓΕΙΑΣ ΤΗΣ MARIAH CAREY ΚΑΙ Η ΧΕΙΡΟΥΡΓΙΚΗ ΕΠΕΜΒΑΣΗ ΣΤΗΝ ΟΠΟΙΑ ΥΠΟΒΛΗΘΗΚΕ\nΑρχική σελίδα Celebrities Το πρόβλημα υγείας της Mariah Carey και η χειρουργική επέμβαση στην οποία υποβλήθηκε\nMariah Carey: Ακυρώνει συναυλίες της. Τι αποκαλύπτει για το πρόβλημα υγείας της; Η Mariah Carey έχει... συνδέσει το όνομά της με τα...\nΛούκας Γιώρκας: Αναρρώνει με την Ράπτη στο πλευρό του\nΟ Λούκας Γιώρκας υποβλήθηκε σε χειρουργική επέμβαση, ενώ στην συνέχεια νοσηλεύτηκε λόγω υψηλού πυρετού. Εδώ και λίγες μέρες,...\nΆσχημη κατάληξη είχε η βόλτα της Κατερίνας Γκαγκάκη το βράδυ της Τετάρτης. Η διευθύντρια δημοσίων σχέσεων του ΑΝΤ1, υποβλήθηκε σε...


Με 3αρα στα προημιτελικά η Γερμανία - Euro 2016 - SPORT 24\nΜε "3αρα" στα προημιτελικά η Γερμανία\nΕπιμέλεια: Φώντας Σέμπρος Δημοσίευση: 26 Ιουν. 2016 19:49\nΠολύ εύκολα πήρε την πρόκριση στα προημιτελικά του Euro 2016 η Γερμανία, επικρατώντας με 3-0 της Σλοβακίας. Κορυφαίος ο Ντράξλερ, επόμενος αντίπαλος Ιταλία ή Ισπανία (videos)\nΗ Γερμανία νίκησε 3-0 την Σλοβακία στη Λιλ και προκρίθηκε με άνεση στην προημιτελική φάση του Euro 2016, όπου θα αντιμετωπίσει τον νικητή του ζευγαριού, Ιταλία - Ισπανία (Δευτέρα 27/6 στις 22:00).\nΤζερόμ Μπόατενγκ, Μάριο Γκόμεθ και Γιούλιαν Ντράξλερ πέτυχαν τα γκολ των "πάντσερ", με τον Ντράξλερ να έχει δημιουργήσει το δεύτερο γκολ (του Γκόμεθ) και γενικότερα ήταν ο κορυφαίος του αγώνα.\nΗ ομάδα του Γιόαχιμ Λεβ μάλιστα έχασε και πέναλτι, με τον Κοζάτσικ να αποκρούει την εκτέλεση του Μεσούτ Εζίλ στο 13', έτσι η Γερμανία έχασε για πρώτη φορά πέναλτι σε τελική φάση Euro μετά από 40 χρόνια! Τελευταίο ήταν αυτό του Ούλι Χένες στην διαδικασία των πέναλτι στον χαμένο τελικό του 1976 με την Τσεχοσλοβακία.\nΛίγες φορές χρειάστηκε ο Μάνουελ Νόιερ στο ματς, όποτε έγινε αυτό αντέδρασε σωστά και έπειτα από 4 ματς στο τουρνουά παραμένει ο μόνος τερματοφύλακας (με φουλ συμμετοχές) που δεν έχει δεχτεί γκολ.\nΣκόρερς: 8' Τζερόμ Μπόατενγκ, 43' Μάριο Γκόμεθ, 63' Ντράξλερ\nΗ πρώτη ευκαιρία του αγώνα έφερε το κόρνερ από το οποίο προήλθε το 1-0 για την Γερμανία. Από εκτέλεση φάουλ του Τόνι Κρόος ο Σάμι Κεντίρα πήρε την κεφαλιά στο πρώτο δοκάρι και ο Κοζάτσικ απέκρουσε σε κόρνερ. Το εκτέλεσε και αυτό ο Κρόος, η άμυνα έδιωξε, αλλά με τρομερό σουτ στην κίνηση ο Τζερόμ Μπόατενγκ άνοιξε το σκορ.\nΆπιαστο το σουτ του κεντρικού αμυντικού της Μπάγερν, ο οποίος φυσικά προέρχεται από την Γκάνα και στην 63η του συμμετοχή με την εθνική Γερμανίας πέτυχε το πρώτο του διεθνές γκολ!\nΤα "πάντσερ" είχαν ευκαιρία να διπλασιάσουν πολύ γρήγορα τα τέρματά τους, καθώς στο 13' ο Μάρτιν Σκρτελ έκανε ανόητο πέναλτι στον Μάριο Γκόμεθ, ο Μεσούτ Εζίλ ανέλαβε την εκτέλεση, αλλά ο Κοζάτσικ απέκρουσε.\nΟ Εζίλ έχασε νέα σπουδαία ευκαιρία στο 24', άστοχος ήταν και ο Ντράξλερ στο 39', ενώ στο 41' ο Μάνουελ Νόιερ έκανε εξαιρετική απόκρουση σε κοντινή κεφαλιά του Γιούραϊ Κούτσκα.\nΑφού αποφεύχθηκε η ισοφάριση, δύο λεπτά αργότερα ήρθε το δεύτερο γερμανικό γκολ, με τον Μάριο Γκόμεθ να κάνει στο 43' το 2-0 από κοντά, έπειτα από τρομερή ατομική προσπάθεια και ασίστ του Γιούλιαν Ντράξλερ από αριστερά.\nΟ Μακ δεν έπαιξε λόγω τραυματισμού και ο Βάις αντικαταστάθηκε στο 46', έτσι η Σλοβακία δεν μπορούσε να απειλήσει, τα εξτρέμς της ήταν πάντα η δύναμή της και απλά προσπάθησε να χάσει όσο το δυνατόν με λιγότερα γκολ.\nΤο 3-0 για την Γερμανία ήρθε στο 63ο λεπτό, με τον Ντράξλερ να γίνεται από δημιουργός... εκτελεστής και με κοντινό σουτ στην κίνηση σκόραρε, έπειτα από εκτέλεση κόρνερ του Κρόους και κεφαλιά-πάσα του Χούμελς.\nΣΛΟΒΑΚΙΑ: Κοζάτσικ, Πεκάρικ, Σκρτελ, Ντουρίτσα, Γκιέμπερ (84' Σαλάτα), Σκρίνιαρ, Χροσόβσκι, Χάμσικ, Κούτσκα, Βάις (46' Γκρέγκους), Ντούρις (64' Σέστακ).\n*χαμένο πέναλτι 13' Εζίλ (απόκρουση Ντουρίτσα)\nΓερμανία - Σλοβακία 3-0 (highlights)\nΓερμανία - Σλοβακία 3-0 (goals & penalty)


«Εμείς στηρίζουμε την ενίσχυση της αποτρεπτικής ικανότητας των Ενόπλων Δυνάμεων και της χώρας μας. Στηρίζουμε τις συμμαχίες μας, ιδιαίτερα με τη Γαλλία, που είναι παραδοσιακός σύμμαχος της χώρας - γι’ αυτό και ψηφίσαμε την συμφωνία, ήταν μία πατριωτική στάση. Όμως αυτά δεν αρκούν, αν δεν ενταχθούν σε μία συνολική στρατηγική. Αυτό είναι το έλλειμμα. Φάνηκε και μέσα στη συζήτηση στη Βουλή»


Διαβολίτσι-ΠΑΟΒ 1-0: Μια ακόμα εκτός έδρας ήττα - Ilia.news\nΔιαβολίτσι-ΠΑΟΒ 1-0: Μια ακόμα εκτός έδρας ήττα\nΗ απειρία και η αναποτελεσματικότητα στην επίθεση, στοίχισαν και πάλι για τον Παμβουπρασιακό, ο οποίος δεν τα κατάφερε σήμερα στον Μελιγαλά. Ηττήθηκε με 1-0 από το Διαβολίτσι και παρέμεινε κάτω από τη ζώνη του υποβιβασμού. Βρέθηκε νωρίς πίσω στο σκορ και δεν κατάφερε να απαντήσει, παρά το γεγονός ότι είχε δυο πολύ καλές ευκαιρίες να φύγει τουλάχιστον με τον βαθμό της ισοπαλίας.\nΑκόμα και στο φινάλε, όταν για 18 λεπτά, η ομάδα της Μεσσηνίας έμεινε με δέκα παίκτες, δεν ήταν αρκετό για τους Ταύρους να ανατρέψουν την κατάσταση. Το Διαβολίτσι, σημείωσε την Τρίτη σερί εντός έδρας νίκη του και δείχνει ότι βαδίζει στον δρόμο της παραμονής, έστω και αν ακόμα είναι νωρίς στο Πρωτάθλημα. Η ομάδα του Μάρκου Στεφανίδη, έχει την τύχη να διαθέτει έναν ποιοτικότατο σέντερ φορ, τον πολύπειρο Ηλιόπουλο, πρώτο σκόρερ του Πρωταθλήματος, ο οποίος αξιοποιεί την κάθε ευκαιρία.\nΗ πρώτη ευκαιρία για το Διαβολίτσι, ήταν και γκολ, χάρις όπως προείπαμε στην εκτελεστική δεινότητα του Ηλιόπουλου. Από λάθος των παικτών του Παμβουπρασιακού, όταν ο Δημητρίου άνοιξε πλάγια στον Μουλιάτο, ο οποίος την κατάλληλη στιγμή έστρωσε τη μπάλα στον Ηλιόπουλο, ο οποίος δεν θα μπορούσε να αστοχήσει από τόσο πλεονεκτική θέση. Το Διαβολίτσι είχε τον έλεγχο, με την ομάδα της Ηλείας να ισορροπεί στην πορεία και μέχρι το φινάλε του πρώτου μέρους. Στο δεύτερο μέρος οι Ταύροι ανέλαβαν την πρωτοβουλία και πίεσαν, με αποτέλεσμα να φτάσου κοντά στην ισοφάριση, όμως ο Θανάσης Μπίσα δε τα κατάφερε σε δυο περιπτώσεις.\n52΄: Ο Θανάσης Μπίσα σούταρε με καλές προϋποθέσεις αλλά ο Μαρσέλο απέκρουσε σε κόρνερ.\nΠΑΟΒ: Τσεκούρας, Λιόσης, Νικολακόπουλος (75’ Θεοδωρόπουλος), Σακελλαρόπουλος, Πλαστουργός Διον. Χ. (60’ Θωμάς), Μπίσα, Καφεντζής (75’ Διονυσόπουλος), Τσιρικός (60’ Φερεκίδης), Βασιλόπουλος, Πυρρης, Λαθύρης (86’ Πλαστουργός Διον. Β.)


Διορισμός και συσκευή ηλεκτρικών πινακίδων διαμερίσματος - Δημοσίευση\nΩστόσο, οι σημερινές τάσεις έχουν αλλάξει την προσέγγιση της διανομής ηλεκτρικής ενέργειας και οι πίνακες άρχισαν να εξοπλίζονται απευθείας σε διαμερίσματα. Αυτό διευκολύνθηκε από διάφορους κύριους λόγους, και συγκεκριμένα:\nΈλλειψη χώρου στις σανίδες δαπέδου λόγω υπερβολικού αριθμού εγκατεστημένων ηλεκτρικών συσκευών (RCD, αυτόματων, μετρητών κλπ.).\nΗ ανάγκη για την ασφάλεια ενός αρκετά ακριβού ηλεκτρικού εξοπλισμού ενάντια στον βανδαλισμό και την κλοπή.\nΕυκολία - για να απενεργοποιήσετε την ομάδα των καταναλωτών στο διαμέρισμα δεν υπάρχει καμία ανάγκη να βγουν έξω στη σκάλα?\nΥπάρχουν κρυμμένοι πίνακες και εξωτερική εγκατάσταση.\nΔιανομή του δικτύου διαμερισμάτων σε ομάδες\nΓια τη βελτίωση της ασφάλειας και της αξιοπιστίας της τροφοδοσίας, καθώς και μεγαλύτερη ευκολία στη λειτουργία και συντήρηση του ηλεκτρικού δικτύου του διαμερίσματος χωρίζεται σε ομάδες. Η πιο δημοφιλής διανομή του δικτύου διαμερισμάτων σε ομάδες έχει ως εξής:\nΑνά τύπο καταναλωτών - πολύ κατάλληλη για μικρά διαμερίσματα, όπου οι καταναλωτές χωρίζονται στις ακόλουθες ομάδες: φωτιστικά, υποδοχές κουζίνας, κλιματισμό, λέβητα, πλυντήριο ρούχων, πρίζες στα δωμάτια κ.ο.κ.\nΑπό τις εγκαταστάσεις - είναι προτιμότερο να χρησιμοποιείτε σε μεγάλα διαμερίσματα με μεγάλη σχετική κατανάλωση ενέργειας σε κάθε δωμάτιο: κουζίνα, διάδρομο, τεχνικά δωμάτια, δωμάτια κ.ο.κ.\nΠολύ συχνά χρησιμοποιείται και η συνδυασμένη έκδοση, που αποτελείται από τις μεθόδους που περιγράφονται παραπάνω.\nΟ σκοπός ενός επίπεδου πίνακα είναι η ατομική αποσύνδεση της τάσης τροφοδοσίας για τις ομάδες καταναλωτών ισχύος, η μέτρηση της ηλεκτρικής ενέργειας, η ένδειξη της παρουσίας φάσεων κ.ο.κ.\nΠολύ συχνά, για την εφαρμογή των συστημάτων προστασίας και αποσύνδεσης χρησιμοποιούνται δύο πιο κοινές επιλογές:\nΌλες οι υποδοχές συνδέονται μέσω του RCD σε ένα μηχάνημα. Το κύκλωμα φωτισμού συνδέεται σε άλλο μηχάνημα χωρίς τη χρήση συσκευών RCD και το τρίτο χρησιμοποιείται για την τροφοδοσία ισχυρών καταναλωτών, όπως πλυντήριο ρούχων, λέβητα, κλιματιστικό και άλλα.\nΤα πλεονεκτήματα αυτού του συστήματος σύνδεσης:\nΔεν χρειάζονται πρόσθετα κιβώτια διασταύρωσης.\nΣε περίπτωση ατυχήματος, ολόκληρη η ομάδα καταναλωτών θα παραμείνει χωρίς τροφοδοσία ρεύματος.\nΗ διαδικασία εύρεσης σφάλματος στη γραμμή είναι πιο περίπλοκη.\nΟ ασφαλειοδιακόπτης συνδυάζει τις λειτουργίες της τροφοδοσίας του φωτισμού και των πριζών με την κατανομή ισχύος στα κιβώτια διακλάδωσης. Σε μια τέτοια περίπτωση, τα δυνητικά επικίνδυνα κυκλώματα πρέπει να είναι εφοδιασμένα με προστατευτικές διατάξεις τερματισμού λειτουργίας.\nΚάθε ζώνη τροφοδοσίας είναι υπό έλεγχο, γεγονός που συμβάλλει στον καλό έλεγχο και στην ταχεία ανεύρεση σφαλμάτων στη γραμμή.\nΣε περίπτωση ατυχήματος, σχεδόν όλες οι συσκευές θα παραμείνουν συνδεδεμένες στο δίκτυο.\nΟι διαστάσεις της ασπίδας αυξάνονται.\nΣημαντικά αυξάνει το κόστος του έργου.\nΠαρακάτω είναι ένα σχηματικό διάγραμμα του ηλεκτρικού πίνακα διαμερίσματος:\nΗ πλακέτα κυκλωμάτων είναι κατασκευασμένη για το σύστημα γείωσης TN-C-S με μονοφασική είσοδο. Το διάγραμμα συμβολικά δηλώνει: L - φάση της τάσης τροφοδοσίας, N - ουδέτερο ή μηδενικό αγωγό λειτουργίας, PE - προστατευτικό έδαφος.\nΛεπτομερέστερο διάγραμμα παρακάτω:\nΟ αρχικός διακόπτης προστασίας είναι ένας διακόπτης προστασίας που έχει σχεδιαστεί για να διακόπτει εντελώς ολόκληρο το διαμέρισμα σε περίπτωση έκτακτης ανάγκης ή να αποσυνδέει βίαια όλο το διαμέρισμα από το χρήστη.\nΗλεκτρικός μετρητής - συσκευή μέτρησης της κατανάλωσης ηλεκτρικής ενέργειας από αυτό το δωμάτιο. Οι μετρήσεις πραγματοποιούνται σε kW ∙ ώρα. Μπορεί να είναι μηχανική και ηλεκτρονική. Οι ηλεκτρονικοί μετρητές ηλεκτρικής ενέργειας μπορούν να προγραμματίζουν και να μεταδίδουν δεδομένα κατανάλωσης ενέργειας σε άλλες ηλεκτρονικές συσκευές.\nΔιαφορική αυτόματη μηχανή - μια συσκευή που συνδυάζει τις λειτουργίες ενός διακόπτη κυκλώματος και ενός προστατευτικού μηχανισμού διακοπής λειτουργίας RCD.\nΕλαστικά για σύνδεση καλωδίων - συμπληρώστε τους πίνακες με τουλάχιστον δύο. Ένα για τη σύνδεση των καλωδίων γείωσης και το δεύτερο για τα ουδέτερα καλώδια.\nΣτην υποδεικνυόμενη θωράκιση υπάρχουν δύο κλάδους σε ξεχωριστές ομάδες (QA4, QA5). Η ομάδα 1 έχει τρεις κλάδους (QA4) και η ομάδα 2 έχει δύο κλάδους (QA5). Αυτή η επιλογή μπορεί να είναι κατάλληλη για μεμονωμένες λειτουργικές ομάδες μπάνιου και κουζίνας.\nΠαραδείγματα σχεδίων για επίπεδες επιφάνειες\nΗ ηλεκτρική εγκατάσταση ενός ηλεκτρικού πίνακα διαμερίσματος παράγεται με βάση ένα ηλεκτρικό κύκλωμα. Εάν η θωράκιση αγοράζεται στη συλλογή, τότε πρέπει να συνδέσετε το ηλεκτρικό κύκλωμα.\nΈνα παράδειγμα ενός απλού επίπεδου τηλεφωνικού πίνακα που χρησιμοποιεί RCDs φαίνεται παρακάτω:\nΓια λόγους σαφήνειας, εμφανίζονται τμήματα και σήματα καλωδίων που μπορούν να χρησιμοποιηθούν για μεμονωμένες καλωδιακές γραμμές.\nΤο δικαίωμα δείχνει τον κανονικό εξοπλισμό ενός συνηθισμένου διαμερίσματος. Στην είσοδο του διαμερίσματος, ένα RCD με διαφορικό ρεύμα 30 mA εγκαθίσταται σε σειρά με έναν διαφορικό διακόπτη ή έναν συμβατικό διακόπτη. Μπορεί να υπάρχουν αρκετές ομάδες καταναλωτών στην ασπίδα.\nΣτο παράδειγμα που παρουσιάζεται, οι ομάδες φωτισμού και υποδοχής προστατεύονται από δύο αυτόματους διακόπτες ισχύος BA63 με ονομαστικό ρεύμα 16 A, καθώς και έναν ασφαλειοδιακόπτη 25 Α για την προστασία της ηλεκτρικής εστίας.\nΠολύ συχνά, μια ξεχωριστή ομάδα κλιματιστικών ή πλυντηρίων ρούχων.\nΗ πλακέτα για ένα πολυόροφο διαμέρισμα θα μοιάζει με αυτό (το διάγραμμα στα αριστερά):\nΈνας διαφορικός διακόπτης είναι εγκατεστημένος για να προστατεύει τις εστίες κουζίνας χρησιμοποιώντας ένα μεγάλο αριθμό διαφορετικών ηλεκτρικών συσκευών. Διαφορικός διακόπτης αποσυνδέει την προστασία άλλων αντικειμένων - φωτισμό μπάνιου, διακόπτες χώρου και άλλο ηλεκτρικό εξοπλισμό.\nΠαρακάτω είναι ένα πιο περίπλοκο σχέδιο για την πλατφόρμα διανομής πολυκατοικίας:\nΣε αυτή την περίπτωση, η είσοδος περιέχει ένα RCD VD63 με διαφορικό ρεύμα 300 mA. Αυτό οφείλεται στο γεγονός ότι το ρεύμα διαρροής μπορεί να είναι αρκετά υψηλό λόγω του μεγάλου μήκους της γραμμής και αν εγκαταστήσετε ένα RCD με χαμηλότερο ρεύμα διαρροής, είναι δυνατή η χρήση ψευδών συναγερμών.\nΟι πρώτες τρεις μηχανές είναι απαραίτητες για την προστασία του κυκλώματος φωτισμού. Διαφορικό αυτόματο με ρεύμα διαρροής 10 mA χρησιμοποιείται για την προστασία του ηλεκτρικού εξοπλισμού του μπάνιου. Ένα τέτοιο χαμηλό ρεύμα λειτουργίας είναι απαραίτητο λόγω του αυξημένου κινδύνου ηλεκτροπληξίας στο μπάνιο. Μια ομάδα UZO VD63 και τρεις αυτόματες συσκευές προστατεύουν τα πρίζα. Η τριφασική αυτόματη μηχανή BA63 και UZO VD63 καθιστούν την προστασία ισχυρών καταναλωτών, όπως η ηλεκτρική κουζίνα. Η τελευταία γραμμή ενός UZO VD63 και δύο διακόπτες ισχύος BA63 έχουν σχεδιαστεί για την προστασία κυκλωμάτων χρησιμότητας και άλλων εγκαταστάσεων.\nΓια να εξασφαλίσετε μεγαλύτερη ηλεκτρική ασφάλεια, μπορείτε να εγκαταστήσετε ένα μεμονωμένο ηλεκτρικό πίνακα σε ένα διαμέρισμα ή σπίτι, κάτι που θα σας επιτρέψει να ελέγχετε χωριστά τις ηλεκτρικές συσκευές.\nΑυτό μπορεί να γίνει ανεξάρτητα, για παράδειγμα, κατά την επισκευή ή μετά την αντικατάσταση της παλιάς καλωδίωσης.\nΣτοιχεία ηλεκτρικού πίνακα\nΈνας συνηθισμένος ηλεκτρικός πίνακας διανομής για ένα διαμέρισμα δεν περιέχει τόσο πολλά στοιχεία και πρακτικά ο καθένας μπορεί να το συναρμολογήσει. Το διοικητικό συμβούλιο περιλαμβάνει:\nΕισαγωγικός διακόπτης. Κατά κανόνα, διπλά, απενεργοποίηση δύο ηλεκτρικών καλωδίων ταυτόχρονα - μηδέν και φάση. Η ισχύς επιλέγεται ανάλογα με τη συνολική κατανάλωση φορτίου όλων των συσκευών στο διαμέρισμα.\nΗ συσκευή προστασίας από το κλείσιμο (RCD), το διαφοροποιημένο ρελέ. Απενεργοποιεί την ηλεκτρική καλωδίωση κυριολεκτικά μέσα σε χιλιοστά του δευτερολέπτου μετά την ανίχνευση διαρροών τάσης, για παράδειγμα, όταν το ουδέτερο καλώδιο είναι βραχυκυκλωμένο στη γείωση. Αυτό δεν είναι υποχρεωτικό στοιχείο του ηλεκτρικού πίνακα, ωστόσο, αξίζει να το αγοράσετε για να διασφαλιστεί η ηλεκτρική ασφάλεια.\nΠρόσθετοι διακόπτες κυκλώματος. Ελέγχουν συσκευές υψηλής ισχύος, όπως λέβητες, ηλεκτρικές εστίες, κλιματιστικά, πλυντήρια ρούχων και ηλεκτρικά κυκλώματα σε ορισμένα δωμάτια. Η ονομαστική τιμή επιλέγεται ανάλογα με την ισχύ του καταναλωτή.\nΕλαστικά εδάφους και μηδέν. Πρόκειται για ταινίες χαλκού με βάση την διηλεκτρική που χρησιμοποιούνται για την ασφαλή επαφή των γειωμένων και των ουδέτερων συρμάτων εργασίας. Μπορεί να είναι ανοιχτό ή κλειστό για να αποτρέψει την επαφή.\nΚέλυφος ηλεκτρικού πίνακα. Απαιτείται για τοποθέτηση εξοπλισμού, κατασκευασμένο από ανθεκτικό στη θερμότητα πλαστικό ή μέταλλο. Μπορεί να τοποθετηθεί ή να ενσωματωθεί.\nΤα τοποθετημένα περιβλήματα είναι εύκολο να εγκατασταθούν, αλλά δεν ταιριάζουν πάντα στο εσωτερικό του διαμερίσματος. Ενσωματωμένα απαιτούν περισσότερη προετοιμασία για την εγκατάσταση, συμπεριλαμβανομένων των εργασιών κατασκευής, αλλά δεν είναι σχεδόν αισθητή.\nDIN Rail Πρόκειται για μεταλλική πλάκα που προορίζεται για την εγκατάσταση αυτόματων μηχανών με τη βοήθεια ειδικών συνδετήρων. Στερεώνεται στο σώμα του ηλεκτρικού πίνακα.\nΣύνδεση καλωδίων Η διατομή επιλέγεται ανάλογα με τα χαρακτηριστικά του ηλεκτρικού εξοπλισμού.\nΑπαιτήσεις για πίνακες διανομής\nΈνας από τους κύριους στόχους της τοποθέτησης ενός πίνακα διανομής σε ένα διαμέρισμα είναι να αυξήσει το επίπεδο της ηλεκτρικής ασφάλειας, οπότε θα πρέπει να λάβετε πολύ σοβαρά τις απαιτήσεις εγκατάστασης.\nΤο πάνελ πρέπει να συνοδεύεται από τεχνική τεκμηρίωση, η οποία περιγράφει τον εγκατεστημένο εξοπλισμό, δηλαδή τον αριθμό των συσκευών και το ονομαστικό ρεύμα τους.\nΗ ασπίδα πρέπει να φέρει ηλεκτρική πινακίδα ασφαλείας με την καθορισμένη τάση.\nΤα υλικά από τα οποία κατασκευάζεται η ασπίδα πρέπει να είναι άκαυστα. Το κάλυμμα της θωράκισης δεν πρέπει να περάσει από ηλεκτρικό ρεύμα. Κατά κανόνα, είναι ανθεκτικό στη θερμότητα πλαστικό ή μέταλλο με επικάλυψη πολυμερούς.\nΤα καλώδια πρέπει να φέρουν ετικέτα, για παράδειγμα με τη βοήθεια ετικετών με τον προσδιορισμό των συνδεδεμένων συσκευών.\nΟι γειώσεις και τα μπλοκ ακροδεκτών δεν πρέπει να έχουν περισσότερα από ένα σύρματα σε κάθε τερματικό. Κατά την επιλογή των μαξιλαριών, πρέπει να υπολογίζετε στο γεγονός ότι η σύνδεση παραμένει ελεύθερα τερματικά. Τα ελαστικά πρέπει να επισημαίνονται σύμφωνα με τους κανόνες του EIR.\nΟ ηλεκτρικός πίνακας πρέπει να είναι γειωμένος · αυτό ισχύει τόσο για το περίβλημα όσο και για τις πόρτες του.\nΟι ηλεκτρικές πόρτες πρέπει να παρέχουν στοιχεία στεγανοποίησης.\nΠρέπει να δοθεί προσοχή στη διαθεσιμότητα ενός τεχνικού διαβατηρίου με ένδειξη των δεδομένων και προδιαγραφών πιστοποίησης.\nΓια να συνδέσετε τα μηχανήματα μεταξύ τους, πρέπει να χρησιμοποιήσετε ειδικές ράγες χτένας.\nΣχέδιο συναρμολόγησης και σύνδεσης\nΓια να δημιουργηθεί ένα σχέδιο ηλεκτρικών πινάκων, είναι απαραίτητο να προσδιοριστεί ο τύπος του συστήματος τροφοδοσίας στο σπίτι, να χωριστούν οι καταναλωτές ηλεκτρικού ρεύματος σε διάφορες ομάδες και με βάση αυτά τα δεδομένα να δημιουργηθεί ένα σχέδιο χρησιμοποιώντας το GOST 21.614 για τον προσδιορισμό με γραφικά όλων των στοιχείων της θωράκισης.\nΟ τύπος του συστήματος παροχής ηλεκτρικού ρεύματος μπορεί να καθοριστεί στον πίνακα στην προσγείωση, διαφορετικά μπορεί να ανακαλυφθεί επικοινωνώντας με το γραφείο στέγασης. Υπάρχουν τρεις τύποι συστημάτων που διαφέρουν στις μεθόδους παροχής ηλεκτρικού ρεύματος και γείωσης: TN-C, TN-S, TN-C-S.\nΤο TN-C είναι παλιό είδος τροφοδοσίας, η καλωδίωση στο διαμέρισμα περιλαμβάνει καλώδιο χαλκού ή αλουμινίου δύο πυρήνων, το καλώδιο στον πίνακα διανομής συνδυάζει μηδέν και έδαφος.\nTN-S, TN-C-S είναι πιο σύγχρονα συστήματα τροφοδοσίας, χρησιμοποιούν καλώδιο τριών πυρήνων για καλωδίωση στο διαμέρισμα και ξεχωριστό καλώδιο για μηδέν και γείωση στο πλαίσιο δαπέδου.\nΜετά από αυτό, αρχίστε να σχεδιάσετε ένα κύκλωμα. Δείχνει όλα τα στοιχεία που χρησιμοποιούν γραφικά σύμβολα σύμφωνα με το GOST 21.614, καθώς και όλους τους τρέχοντες καταναλωτές που είναι συνδεδεμένοι με αυτούς.\nΤο σχέδιο συναρμολόγησης και σύνδεσης του ηλεκτρικού πίνακα στο διαμέρισμα:\nΧρησιμοποιώντας το διάγραμμα καλωδίωσης, μπορείτε να ξεκινήσετε την εγκατάσταση του ηλεκτρικού πίνακα.\nDIY εγκατάσταση και εγκατάσταση\nΠρέπει πρώτα να επιλέξετε τον ηλεκτρικό πίνακα. Για να γίνει αυτό, θα πρέπει να αποφασίσετε για τον τύπο της ασπίδας. Συνιστάται να εγκαταστήσετε κρυμμένες ασπίδες με κρυφές καλωδιώσεις, ενώ με ανοιχτή καλωδίωση είναι καλύτερο να εγκαταστήσετε μια αρθρωτή ασπίδα.\nΕάν το διαμέρισμα δεν έχει μια ειδική θέση για την εγκατάσταση του ενσωματωμένου πίνακα, τότε θα πρέπει να γίνει ανεξάρτητα, γεγονός που δημιουργεί πρόσθετες δυσκολίες, αλλά μια τέτοια ασπίδα θα είναι καλά συγκαλυμμένη. Το αρθρωτό κουτί διανομής είναι πολύ πιο εύκολο να εγκατασταθεί σε ένα διαμέρισμα, το μόνο που χρειάζεται να κάνετε είναι να το στερεώσετε με αρκετές βίδες, αλλά δεν φαίνεται πάντα καλός στο εσωτερικό.\nΤο επόμενο στάδιο εξαρτάται από τον αριθμό των ομάδων που όλοι οι καταναλωτές ηλεκτρικής ενέργειας χωρίστηκαν κατά τη φάση σχεδιασμού του πίνακα. Ο αριθμός των ζωνών εξαρτάται από τον αριθμό των χρησιμοποιημένων μηχανών, καθώς και από το μέγεθος της περίπτωσης όπου θα εγκατασταθούν.\nΤο περίβλημα θα πρέπει να επιλέγεται με περιθώριο στον αριθμό των εγκατεστημένων μηχανών, θα εξοικονομήσει εάν πρέπει να αναβαθμίσετε το σύστημα τροφοδοσίας. Πριν εγκαταστήσετε την ασπίδα, πρέπει να επιλέξετε τη θέση της στο διαμέρισμα.\nΘα πρέπει επίσης να ληφθεί υπόψη ο τρόπος με τον οποίο θα τοποθετηθούν τα υπόλοιπα αντικείμενα επίπλων και εσωτερικών χώρων. Αν έχει εγκατασταθεί ένας κρυφός πίνακας διανομής, τότε είναι απαραίτητο να επιλέξετε ένα μέρος όπου μπορεί να τοποθετηθεί μια θέση για αυτό.\nΤα παρακάτω βήματα πρέπει να εκτελούνται μόνο όταν η παροχή ρεύματος είναι απενεργοποιημένη. Μετά την αποσύνδεση του ηλεκτρικού ρεύματος, είναι απαραίτητο να οδηγήσετε ένα καλώδιο στην θήκη μέσω των εισόδων καλωδίων, που έχουν προηγουμένως αφαιρέσει βύσματα.\nΑυτή η εγκατάσταση του πίνακα διανομής έχει τελειώσει, το επόμενο έργο - η εγκατάσταση και σύνδεση μηχανών.\nΣας προσκαλούμε να παρακολουθήσετε το βίντεο - συστάσεις για την εγκατάσταση του ενσωματωμένου πίνακα για τον ηλεκτρικό πίνακα και πώς να συναρμολογήσετε σωστά τον ηλεκτρικό πίνακα στο διαμέρισμά σας με τα χέρια σας από έναν γενικό ειδικό:\nΗ εγκατάσταση του ηλεκτρικού πίνακα δεν είναι κάτι δύσκολο, μπορεί να γίνει ανεξάρτητα. Είναι απαραίτητο μόνο να κατανοήσετε τη συσκευή της, να συμμορφωθείτε με όλες τις απαιτήσεις του GOST και PUE, καθώς και τους κανόνες ηλεκτρικής ασφάλειας. Και μετά την εγκατάσταση, ελέγξτε αν όλα τα στοιχεία λειτουργούν σωστά.


ΠΡΩΙΝΑ - ΔΗΜΗΤΡΙΑΚΑ\nΚωδικός Προϊόντος: BR48\nΗ βρώμη δεν περιέχει γλουτένη. Θεωρητικά δεν υπάρχει βρώμη που να είναι χωρίς γλουτένη και να μην προκαλεί προβλήματα σε άτομα με δυσανεξία στη γλουτένη. Οι συνθήκες καλλιέργειας, μεταφοράς και επεξεργασίας της βρώμης προκαλούν τη μεταφορά ελάχιστης έστω γλουτένης από άλλα δημητριακά.\nΑυτή η ελάχιστη ποσότητα είναι ικανή να προκαλέσει κοιλιοκάκη σε άτομα με αυτήν τη δυσανεξία.\nΗ συγκεκριμένες νιφάδες βρώμης παράγονται και επεξεργάζονται κάτω από ιδιαίτερες συνθήκες ασφαλείας έτσι ώστε να εξασφαλίζεται 100% η απουσία γλουτένης.\nΟι νιφάδες βρώμης θεωρείται ιδιαίτερα υγιεινή τροφή. Η ανακάλυψη μετά από κλινικές έρευνες ότι η βρώμη μειώνει τις ποσότητες της LDL χοληστερίνης («κακή») στο αίμα την έκανε ιδιαίτερα δημοφιλή τα τελευταία χρόνια.\nΟι νιφάδες βρώμης περιέχουν σε μεγάλες ποσότητες βιταμίνες του συμπλέγματος Β, που είναι πολύ σημαντικές για την υγεία μας.\nΕπίσης οι νιφάδες βρώμης περιέχουν βιταμίνη Β6, ριβοφλαβίνη, θειαμίνη, αλλά και ασβέστιο, μαγνήσιο, σίδηρο και ψευδάργυρο. Ακόμα περιέχουν σε μικρότερη ποσότητα βιταμίνη Ε, φολικό οξύ και κάλιο.\nΔιατροφικά στοιχεία ανά 100γρ.:Ενέργεια: 1561kj/371kcal - Πρωτεϊνες: 13,20γρ. - Φ. ίνες: 9,7γρ. - Υδατάνθρακες: 59,50γρ. Εκ των οποίων σάκχαρα:0,80g - Λίπη: 6,70γρ. Εκ των οποίων κορεσμένα:1,10gr - Αλάτι: 0,001γρ.\nΕτικέτες: Νιφάδες Βρώμης Χωρίς Γλουτένη


Νιγηρία: Νεκροί 37 μαχητές της Μπόκο Χαράμ\nΠρώτη καταχώρηση: Τρίτη, 22 Οκτωβρίου 2013, 23:40\nΟι ένοπλες δυνάμεις της Νιγηρίας ανακοίνωσαν την Τρίτη ότι σκότωσαν 37 ισλαμιστές, μέλη της οργάνωσης Μπόκο Χαράμ, κατά τη διάρκεια μιας χερσαίας και αεροπορικής επιχείρησης εναντίον ενός στρατοπέδου τους, στα βορειοανατολικά της χώρας.\nΗ επιχείρηση ξεκίνησε από την Δευτέρα και στόχος της ήταν «να καταστραφεί το στρατόπεδο των τρομοκρατών», όπως ανέφερε εκπρόσωπος του στρατού από την Πολιτεία του Μπόρνο. «Συνολικά 37 μέλη της Μπόκο Χαράμ σκοτώθηκαν στην ανταλλαγή πυρών», πρόσθεσε.\nΟ στρατός επιτέθηκε στο στρατόπεδο που βρίσκεται στο Αλαγκάρνο του Μπόρνο, το προπύργιο των ισλαμιστών ανταρτών. Στο χώρο αυτό βρέθηκαν και κατασχέθηκαν όπλα και πυρομαχικά τα οποία εγκατέλειψαν οι αντάρτες προκειμένου να διαφύγουν.\nΤην Κυριακή, 19 άνθρωποι σκοτώθηκαν από άνδρες της Μπόκο Χαράμ που φορούσαν στολές του στρατού της Νιγηρίας, σύμφωνα με κατοίκους της περιοχής.\nΟι δράστες, που ήταν οπλισμένοι με Καλάσνικοφ και κινούνταν με μοτοσικλέτες, απέκλεισαν τον δρόμο κοντά στην πόλη Λογκουμάνι, που απέχει 30 χιλιόμετρα από τα σύνορα με το Καμερούν, σκότωσαν 19 οδηγούς αυτοκινήτων και έκαψαν τρία φορτηγά.\nΗ Μπόκο Χαράμ επιδιώκει τη δημιουργία ενός ισλαμικού κράτους στη βόρεια Νιγηρία, σε μια περιοχή όπου οι κάτοικοι είναι στην πλειονότητά τους μουσουλμάνοι, σε αντίθεση με τον νότο όπου πλειοψηφούν οι χριστιανοί.\nΤελευταία ενημέρωση: Τρίτη, 22 Οκτωβρίου 2013, 23:44\nΠαραμένουν κλειστά τμήματα του επαρχιακού οδικού δικτύου στο Ρέθυμνο